Félix et Nicole Le Garrec - Breizh ha liesseurted\nNicole ha Félix ...pe Félix ha Nicole eme ar vignoned. An daou-se a zo bet skoaz-ha-skoaz evit kement tra en o buhez ha kendelc'her a reont asambles da hunvreal e skeudennoù. An «taol» gwellañ graet ganto eo ar film Plogoff, des pierres contre des fusils, e 1980, filmet e-kreiz an darvoudoù a reas reuz er C'hab pa oa anv da sevel ur greizenn nukleel eno.\nO-daou o deus desket ar vicher o-unan : «tamm-ha-tamm e vez graet e borpant da Yann» a c'heller lavaret diwar o fenn. Alies eo unan diouto hag a ginnig pe a zegas raktres egile, hag e teu da vezañ raktres an daou. Er bloavezhioù 1970, pa oa staliet Félix evel luc'hskeudenner e Ploneour, e-kreiz ar Vro Vigoudenn, ne baoueze ket da glask doareoù nevez. Bepred e veze war glask. Dont a ra da soñj da Nicole : « Divizet en doa, da skouer, bannañ skeudennoù war moger ar c'hrie e Douarnenez. Den na rae an dra-se d'ar c'houlz-se. Skeudennoù martoloded e oant hag en em c'houlenn a raen petra lavarfe ar baotred-se ma vije roet ar gaoz dezho ? »\nLakaat gerioù war skeudennoù ? Nicole a glask ha gouzout a ra mat neuze ar pezh a blijfe dezhi ar muiañ. Mont da selaou an dud, dastum ar pezh o deus da lavaret. Kregiñ a ra e-barzh, Félix a gemer skeudennoù, hag e penn-kont eo 15 diaporama a voe graet ganto o-daou, diwar-benn temoù hag a denn da dud o chom e penn Penn-ar-Bed ha lec'h all ivez e Breizh a-bezh : an adlodennañ, hag ivez ar brezhoneg, ar skolioù divyezhek kentañ, ar pardonioù gant kantreerien o tont d'ar Vro Vidoudenn, ostalerioù ar c'hornad pe mengleuzerien ar sklent. Pep tra zo un digarez evit mont pelloc'h gant traoù nevez...\nFélix en doa anavezet René Vautier e-kerzh filmadenn Z gant Costa-Gavras. Deut e oa da filmañ Les Ajoncs e 1971 hag e c'houlennas digant Nicole c'hoari ennañ. Mont a raio hi kalz pelloc'h eget ar c'hoari. Aet goude-se eo war hent ar filmoù hir peogwir eo kemeret evel skript evit ar film Avoir 20 ans dans les Aurès. Félix a genlabour ivez o klask al lec'hioù filmañ e Tunizia. Gantañ eo bet graet skeudennoù ar film. Ar film-se a zo arouezius eus diskuliadur an trevadennerezh hag bez' ez eo ivez unan eus filmoù kentañ an UPCB (Unité de Production Cinéma en Bretagne).\nGanto e oa bet graet a-raok : Mourir pour des images, troet en Enez-Sun, un dedi fromus da Alain Kaminker, ur c'hameraour beuzet er mor. Enoret eo bet Vautier ivez gant Avoir 20 ans dans les Aurès peogwir eo aet gantañ ar priz Critique e Cannes e 1972. Ur vignoniezh hir ha kaer a savo diwar ar c'henlabour-se hag ar film «le petit blanc à la caméra rouge», a zeuio da vezañ diwezhatoc'h lesanv Vautier.\nMont a ra Nicole war ar vicher da vat ha kenseveniñ a ra gant René an daou film a zeu war-lerc'h : La folle de Toujane e 1974. Lakaat a ra he zud da c'hoari er film hag o mab a vo Gilles Servat, ur skolaer breizhat, digalonekaet, hag a yelo da Dunizia evel kenoberer. Plijadur o deus o filmañ e Breizh gant ar familh hag e Toujane goude-se.\nGoude-se eo ar film Quand tu disais Valéry, e 1975. Ur splujadenn wir e bed al labouradegoù. Chom a raio Nicole merket don gant ar filmañ. Roet he deus ar gaoz da verc'hed hag a oa sindikalourezed CGT ha CFDT. Daou-ugent vloaz goude eo gouest c'hoazh da resteuler ar pezh a lavare Marie-Blanche hag he c'heneilezed : «Kroget on da vevañ pa oa marv va gwaz, aet e oan a-benn-kaer er politikerezh, pa labourer ouzh ar chadenn e ouzer petra eo ar genskoazell». Santet e vez, a-dreñv ar film-se, kalon Kreizenn sevenadurel poblel Sant-Nazer o tridal, ar greizenn a oa oberiant-tre er bloavezhioù-se. Fromet e vez Nicole ha Felix pa gomzont eus ar mare-se.\nEn o zi e Kerlamen, ur ti-feurm diskoachet gant Nicole ha kempennet evit o labour, e kendalc'hont, kousto pe gousto, d'ober filmoù gourc'hemennet pe kas raktresoù personel da vat. Ar c'hleweled a zo e kreizig-kreiz ar familh a gresk hag a rank bevañ. Buan-tre e kempenn Félix ur c'hraou hag a zeuio da vezañ ur sal-vannañ ha goude ur sal-enrollañ. Sal ar presouer a zo bremañ ur sal frammañ. Met n'eo ket aes ar vuhez, nag evit ar c'houblad yaouank nag evit al laboused mastaret gant peñse an Amoco Cadiz. Diwar an darvoud-mañ e reont e 1978 Mazoutés aujourd'hui, graet hep tamm skloazell arc'hant ebet met skignet e voe e Yougoslavia a-bezh. Un tonkad dic'hortoz evit ar film, evel ma oar re ar C'harreg ijinañ.\nSetu ur pennad 'zo e vez Nicole o heuliañ holl vanifestadegoù Plougoñ, nepell eus he zi. Aze emeur en sell da sevel ur greizenn nukleel war al lanneieroù dizolo didalvoud evit tud ar vro, a c'helled krediñ. Tamm ebet, ret eo gouzout piv eo tud ar C'hab, pennoù kalet ha morse rener ebet en EDF en dije kredet e savje ar boblañs a-enep. Bep noz, evel ma'z eer d'an oferenn, ez ae an holl bras ha bihan betek eno. Gant feiz, gant kred, ez aent da deuler mein war ar strolladoù archerien deuet d'en em goll e penn ar bed. Pa grog an enklask publik e oar Nicole ha Félix eo ret filmañ, hag adalek neuze e filmont dibaouez. «Peogwir e ouzer eo ret, e kouskemp en un ti-feurm e-kichen hag e tivizomp sammañ dle evit prenañ koc'hennoù. Setu penn kentañ un istor hir...»\nMousc'hoarzhin a ra Nicole pa gomz eus skignañ ar film, a vo degemeret mat er salioù sinema, gant Festival ar filmoù Douarnenez da gentañ holl e miz Gwengolo 1980. Paul Guyard, paotr ar sal sinema, a voe ken entanet ken e teu da vezañ skigner ar film. Stourm a ra kalet a-enep ar Soredic, diazezet mat e Breizh. Ar pennadoù filmvarn a zo mat, zoken e Pariz ! Félix ha Nicole a ra tro Bro-C'hall. Da c'houlz-se ne ouient ket e padje bloavezhioù c'hoazh !\nGoulenn a vez, ingal, war-lerc'h ar film evel e Kernitron-al-Lann, gant yaouankizoù blev hir, mennet hag entanet, c'hoant ganto kompren mont en-dro ar stourm… lakaet eo bet en euskareg, e katalaneg, e spagnoleg hag en alamaneg. Abalamour d'ar pezh a zo c'hoarvezet e Fukushima e teu ar film en-dro war wel.\nAdalek 1982 e vo istor an ARC, Atelier Regional de Cinéma, gant filmoù evel hini Olivier Bourbeillon, La fiancée,e 1983. Ne vo ket plaen bepred an traoù gant ar stummañ hag ar produiñ hag echuiñ a ra an Arc da vat e dibenn 1990. Setu an daou gantreer da vont neuze da filmañ pelloc'h : Roumania, Mali, Vietnam...\nTroidellek eo an hent evito, kejadennoù, dispartioù ha distroioù met ivez mignoniezh start evel hini René Vautier. Seblantout a ra c'hoazh Nicole ha Félix kaout c'hoant da verdeiñ e lark pell eus buhezioù strizh... Avel a-du.\nVoir leur portrait récent, Nicole et Félix, de Philippe Guilloux :\nNicole, avec René Vautier :\n1970 Les ajoncs, actrice\n1972 Avoir 20 ans dans les Aurès, scripte\nFélix est photographe de plateau\n1974 La Folle de Toujane, co-réalisatrice\n1975 Quand tu disais, Valéry, co-réalisatrice\nFélix à l'image pour Vautier :\n1971 Mourir pour des images\n1976 Le poisson commande\nAvec son mari Félix Le Garrec, elle réalise des diaporamas :\nOlympic bravery, etc\n1978 Mazoutés aujourd'hui\n1979 Santik du\n1980 Plogoff, des pierres contre des fusils\n1984 La chapelle de Languivoa\n1990 Les enfants dauphins\n1992 La porte du Danube\n1993 Opération livres Mali\n1993 Les enfants du Lougre\n1995 Pierre-Jakez Hélias, l'émerveilleur\nPlougoñ, miz C'hwevrer 1980. Ar boblañs a-bezh a nac'h e vefe savet ur greizenn nukleel ken tost eus Beg ar Raz, a-dal da Enez-Sun. C'hwech sizhunvezh a stourm pemdeziek gant merc'hed, bugale, pesketaerien ha peizanted eus ar c'horn-se eus Kernev (...)


Adolphe Duparc - Wikipedia\nAn aotrou Adolphe Yves Marie Duparc, ganet en Oriant d'ar 5 a viz C'hwevrer 1857 ha marv e Kemper d'an 8 a viz Mae 1946, a oa un eskob katolik, eskob Kemper ha Leon adalek 1908 betek e varv.\nOuest-Eclair, d'an 28 a viz Here 1908, poltred Adolphe Duparc\nBez Adolphe Duparc en iliz-veur Kemper\nBeleget e voe en eskopti Gwened d'an 20 a viz C'hwevrer 1880 ha person e voe en Oriant adalek 1895 betek 1908. Neuze e voe anvet da eskob Kemper ha Leon ha kensakret d'ar 25 a viz C'hwevrer 1908 gant an aotrou Henri Gouraud, eskob Gwened. Kemer a reas lec'h an aotrou François-Virgile Dubillard e Kemper.\nAdolphe Duparc a oa un den a Iliz start en e vennozhioù : stourm a reas a-enep disparti an Iliz hag ar Stad e deroù an XXvet kantved, a-enep ar skolioù Stad, a-enep ar boeson, a-enep ar vroadelouriezh vreton. Difenn a reas ouzh beleien an eskopti kemer perzh el luskad broadelour, eskumunuget e voe izili Strollad Broadel Breizh dre ul lizher embannet e-barzh La Semaine Religieuse de Quimper et de Léon d’an 12 a viz Gouere 1940 , ha prezeg a rae ur garantez-vro a-du gant Bro-C’hall  hag a-du gant Pétain, da vare an Eil Brezel-bed. Daoust ma oa enebet-groñs ouzh an disrannerien e roas urzh da gelenn yezh hag istor Breizh er skolioù katolik  hag aotre da dud « Breuriez ar brezoneg er skoliou » d’ober o abostolerezh enno . E-pad an amzer ma voe eskob e voe digoret kalz skolioù kristen nevez e Penn-ar-Bed : 110 skol kentañ-derez hag 8 skol deknikel.\nMervel a reas d’an 8 a viz Mae 1946, d’an oad a 89 bloaz. Beziet e voe en Iliz-veur Sant-Kaourintin e Kemper, ma c’haller gwelet e vez kizellet en arem gant François Bazin.\nYvon Tranvouez : Les catholiques et la question bretonne (1940-1944), e-barzh Bretagne et identités régionales pendant la Seconde Guerre Mondiale, CRBC, Presses Universitaires de Rennes, 2002 (ISBN 978-2-901737-53-7)\n↑ 1,0 1,1 ha1,2 Yvon Tranvouez, op.cit., pp. 290-292.\n↑ Eñvorennoù Yeun ar Gow, Al Liamm, niv. 180, p. 17.\nAdtapet diwar « https://br.wikipedia.org/w/index.php?title=Adolphe_Duparc&oldid=1833818 »\nDernière modification le 15 Ebr 2019, à 21:16\nKemmoù diwezhañ degaset d'ar bajenn-mañ d'an 15 Ebr 2019, da 21:16.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Catherine Martin) (KildareStreet.com)\nResults 1-20 of 833,234 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Catherine Martin)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Catherine Martin)


Clydno Eidyn - Wikipedia\n(Adkaset eus Clydno Eiddin)\nClydno Eiddin a oa ur roue brezhon en hanternoz Enez Vreizh, er vro anvet Hen Ogledd e kembraeg, er VIvet kantved.\nE skridoù zo eo kontet da vout mab da Cynfelyn ap Dyfnwal Hen, roue Alt Clut, met e Bonedd Gwŷr y Gogledd eo mab da Cynwyd Cynwydion. Hervez e anv e c'hallfe bezañ bet roue Din Eidyn, pe hini Mynyddog Mwynfawr, div rouantelezh vrezhon e reter an Hen Ogledd.\n1 Istor ha hengoun\n2 E vab Cynon\nUr mab en devoa, anvet Cynon ap Clydno Eidyn, hag en danevell Culhwch ac Olwen en devoa ur verc'h anvet Eurneid ivez. Hervez Bonedd y Saint, eo e verc'h Euronwy a oa mamm da sant Grwst, sant paeron Llanrwst e hanternoz Kembre.\nHervez Llyfr Du'r Waun, e vefe bet lazhet Elidir Mwynfawr en "Aber Meuhedud" en Arfon, hag e vefe bet tud eus an Hen Ogledd, en o zouez Clydno Eidyn, Nudd Hael, Mordaf Hael ha Rhydderch Hael, o kas un arme da Arfon da gaout o dial, met trec'het e voent gant Rhun ap Maelgwn Gwynedd, roue Gwynedd.\nE vab Cynon[kemmañ | kemmañ ar vammenn]\nUr mab da Clydno, Cynon fab Clydno, a zo meneget er varzhoneg Y Gododdin evel unan eus ar vrezelourien vrezhon a emgannas ouzh an Angled en Emgann Catraeth hag an hini nemetañ chomet bev.\nUnan eus brezelourien ar roue Arzhur e vije bet hervez ar vojenn a zamweler en Trioedd Ynys Prydein.\nEn oberennoù all e lenner e oa orgedet Cynon ouzh Morfudd, merc'h da Urien Rheged. Meneget eo ivez er Mabinogion, e Iarlles y Ffynon. Ur garantez divarvel zo savet etre Morfudd ha Cynon fab Clydno, pezh a ziskouez e oa ur gontadenn-bobl diwar-benn an daou zen yaouank a oa anavezet er Grennamzer.\nPeter C. Bartrum (1993) A Welsh classical dictionary (Levraoueg Vroadel Kembre)\nAdtapet diwar « https://br.wikipedia.org/w/index.php?title=Clydno_Eidyn&oldid=1742890 »\nKemmoù diwezhañ degaset d'ar bajenn-mañ d'an 15 Meu 2017, da 08:40.


Pajenn:Morvan - Buez ar Zent, 1894.djvu/407 - Wikimammenn\nPajenn:Morvan - Buez ar Zent, 1894.djvu/407\n9 a Even\nvelet ar baianed-se ha da brezeg d’ezho. Beac’h en devoue gantho, da genta, ha ne c’houfe den lavaret pegement en devoue da c’houzanv euz ho ferz. Ober a rejont goab anezhan, ha klask a rejont zoken he lakaat d’ar maro. Mes ar Zant ne fallgalounaz ket evit kement-se, ha beze oue erfin treac’h d’ho aheurtamant enn eur ziskouez enn ho c’henver ar memes dousder hag ar memes madelez en doa diskouezet sant Godard e Rouan. Dont a rejont holl, kouls lavaret, da zilezel servich ann doueou faoz evit beva evel guir gristenien.\nNeuze sant Medard a zistroaz da Noion, hag eno e roaz voal ar guerc’hezed da zantez Radegond. Goudeze e kouezaz klanv, hag heb dale ez eaz da reseo enn env ar rekoumpans dleet d’he labouriou ha d’he vertuziou, er memes bloaz hag er memes devez ma varvaz he vreur sant Godard.\nAnn dousder a deu a benn da c’hounit ar c’halounou ar re galeta. Mar oc’h euz c’hoant eta da zistrei unan bennag dioc’h ar pec’hed, pe dioc’h eur voazamant fall en deuz kemeret, arabad eo d’enoc’h mont d’ezhan dre zrouk ; mes komzit outhan dre gaer ha gant karantez, hag abred pe zivezad e selaouo ac’hanhoc’h hag ec’h anavezo ema ar virionez ganehoc’h. Dre ann dousder hag ar garantez eo o deuz sant Medard ha sant Godard gounezed kement a baianed d’ar feiz.\nPrim ha Felisian a ioa daou vreur ginidik euz a Rom. O veza bet gounezet d’ar feiz gant ar pab Felis, ec’h en em daoljont holl d’ann oberiou a drugarez. Kement tra o devoa a ioa daou-hanter etre ar beorien hag hi ; aliez e vezent guelet er prizouniou, ha meur a vech e tremenent ann deiz hag ann noz o konsoli ar gristenien a veze ennho, hag o rei nerz d’ezho da c’houzanv ar\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/407&oldid=137612 »


2015 - Kronikenn 1/5 : « Ar muiañ-bras » : l'immense majorité - Emglev Bro an Oriant\n2015 - Kronikenn 1/5 : « Ar muiañ-bras » : l’immense majorité >\n« Ar muiañ-bras » : l’immense majorité\nAr sizhun-mañ, en arbenn a Sizhun ar Brezhoneg e kinnigin deoc’h un nebeud troioù-lâret, bev c’hoazh e-mesk an dud, met dianav, lod anezhe, d’ar vrezhonegerion « nevez ». Sikour a ray gete reiñ un tammig liv d’o brezhoneg.\nKrogomp neuze get « ar muiañ-bras » : setu un droienn na vez ket klevet divat ken, nemet get brezhonegerion a-vihan, ha neoazh ne fehe ket bout kavet aesoc’h na spletusoc’h. Er geriadurioù n’he c’haver ket, din da ouiet. Kavet e vez troiennoù hañvalik, na bout ne dalvont ket tre-ha-tre ar memestra : ar braz ag an dud, ar muiañ-niver, an darn vuiañ eus an dud…a dalv « le plus grand nombre, la majorité », met ar muiañ-bras a zo kentoc’h « l’immense majorité ». Un arliv a-bouez a zo aze hag a zo da vout dalc’het.\nKavet e veze liezik dindan pluenn Job Jaffré. Setu un nebeud skouerioù :\n« Komzet a zo bet deomp an noz arall en Oriant a stad hon Bro en achumant ag ar XVvet kantved. Tro ar c’hantved-se e oa ar Vretoned ar strewetañ dre morioù Kornog. Oc’hpenn tri mil lestr o doa ec’h ober koñvers hag e porzhoù èl Dieppe pe Bourdel ar muiañ-bras ag ar lestri a veze gwelet edan banniel Breizh. »\n« Ur pemp kant bennak a dud, yaouank ar muiañ-bras, en deus em gavet aze, evit selaou meur a bredeg hag ivez evit selaou kanerion èl Youenn Gwernig ha Glenmor. »\n« Gwezharall, hag e meur a lec’h c’hoazh hiriv an deiz, e veze klevet lâret ag un den bennak : »Prenet en deus Job un tok nevez« . Ha gwir e oa. An den a roe èl-se d’anavout e oa ganet unan bihan, paotr pe plac’h, en e di. Bremañ emañ kollet an akustumañs rak an dud a ya didok-kaer, ar muiañ-bras anezhe. »\n« Bremañ e vez graet tier hep cheminal. Kaout un oaled get ur gaouad tan koad a zo ur bourraplted klasket kentoc’h get ar binarded. Ar muiañ-bras ag an dud a gav tommijenn bremañ gras d’an eoul-douar, d’ar gaz pe d’an tredan. Aesoc’h ha dijaploc’h… »\nA-benn arc’hoazh !


Paul Panda Farnana - Wikipedia\nPaul Panda e 1921\nPaul Panda Farnana (war-dro 1888 - 12 a viz Mae 1930) a oa ur c'hefredour eus Kongo.\nE servij ur soudard belgiat e oa pa oa bugel ha kaset e voe gantañ da Velgia. Eno e voe skoliataet betek tapout un diplom ijinour en agronomiezh. E-pad ar Brezel-bed kentañ ec'h emezelas e strollad ar C'hongoiz ha stourm ouzh an Alamaned en Namur. Prizoniet e voe hag en Alamagn e voe diskouezet en ur park loened, pezh a skoas don e spered. Goude ar brezel e tistroas da Vrusel ma krouas an Union Congolaise. Skoazellet gant sokialourien velgiat e savas ur skol evit Kongoiz e Charleroi.\nC'hoant en doa Farnana da ziskouez e c'helle Kongoiz kenlabourat gant an dud wenn ha tapout kargoù uhel e mererezh o bro, gant ma vijent skoliataet. Skrivañ a reas pennadoù diwar-benn e vro, hec'h istor hag he sevenadur. E stourm a zisplijas kalz d'an drevadennerien ha mervel a reas e 1930 e degouezhioù amsklaer. Goude e varv e voe kemeret un diviz gant gouarnour-meur Kongo : hiviziken e veze berzet ouzh gwazourien velgiat e Kongo kas tud du gante da Velgia.\nTeulfilm Black Heart, White Men, 2011\nAdtapet diwar « https://br.wikipedia.org/w/index.php?title=Paul_Panda_Farnana&oldid=1781594 »\nTud Republik Demokratel Kongo\nKemmoù diwezhañ degaset d'ar bajenn-mañ d'an 18 Gen 2018, da 11:36.


(Adkaset eus New York (kêr))\nUnan eus brasañ kêrioù ar bed eo New York gant 8 336 817 a dud, hag e-kreiz ur vegalopolenn divent a 19 milion a dud dindan teir Stad (New York, New Jersey, ha Connecticut). Abaoe 1990 eo aet ar minorelezhioù d'ober al lodenn vrasañ eus kêriz. Ouzhpenn bezañ unan eus kêrioù brasañ ar bed ez eo ivez unan eus ar re bouezusañ. Eno emañ sez Aozadur ar Broadoù Unanet, hag ul lec'h ekonomikel hep e bar gant Wall Street hag an New York Stock Exchange.\nWar-dro 5000  a henvroiz Lenape (pe "Delaware") a oa o chom er c'hornad pa voe dizoloet e 1524 gant Giovanni da Verrazzano, ur moraer italian gopret gant ar roue gall Frañsez Iañ, a anvas anezhañ "Nouvelle Angoulême" (Angoulême Nevez) pa oa bet Frañsez Iañ dug Angoulême..\nE 1614 e voe savet un toullad tier, er c'hreisteiz d'ar stêr, gant Hollandiz a glaske diazezañ kenwerzh ar foulinennoù, hag anvet e voe "Nieuw Amsterdam" (Amsterdam Nevez), er c'hreisteiz da v-Manhattan. Gant an Izelvroad Peter Minuit e voe prenet enez Manhattan digant al Lenape e 1626, hag hervez ur vojenn (distaolet a-benn bremañ), e vije koustet dezhañ $24 e gweraj.  E 1664 e voe aloubet ar gêrig gant ar Saozon, hag anvet "New York" gante abalamour da zug York, e Bro-Saoz (a oa da vezañ James II).\nAdtapet diwar « https://br.wikipedia.org/w/index.php?title=New_York&oldid=1878386 »\nKêrioù Stad New York\nKemmoù diwezhañ degaset d'ar bajenn-mañ d'an 9 Mez 2020, da 05:24.


[quote="宜謙"]おーい :!: :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :D :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :) :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :lol: :o :o :o :o :o :x :o :o :o :o :o :o :? :o :o :o :o :o 8) :( :o :o :cry: :o :shock: :o :wink: :o :o :o :o :o :o :o :o :o :o :o :o :o :o :o :o :o :o :o :o :o :roll: :o :o :o :o :o :o :o :o :o :evil: :o :o :o :o :o :o :o :o :o :o :o :o :o :o :o :o :o :o :o :twisted: :o :o :o :o :o :o :o :o :o :?: :o :o :o :o :o :o :o :idea: :o :o :o :o :arrow: :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o :o （ゲストですいません :oops: 。）[/quote]


STALIIÑ AN NIVEREL | Golfe du Morbihan - Vannes agglomération\nAdal 2006, goude bout gwelet e oa izel ar c’hinnig prevez evit ar c’has uhel-kenañ (THD) evit an embregerezhioù, ne oa ket stank ar c’hinnigoù kas uhel ha kas uhel-kenañ hag e oa ur frailh niverel é tonet ennañ, en doa divizet an tolpad-kêrioù lakaat staliiñ ar c’has uhel-kenañ.\nAr rouedad REV@\nKroget e oa bet da staliiñ ar rouedad gwiennoù optikel REV@ e Gwened e 2007 evit reiñ lañs d’ar c’has uhel-kenañ evit an embregerezhioù hag an ensavadurioù publik.\nEvit lakaat an ekonomiezh da gemer lañs fonnaploc’h e razh ar c’humunioù ha kinnig ar mem servij d’an dud an abretañ ar gwellañ, en doa fiziet an tolpad-kêrioù, e fin 2012, kefridi ar servij publik er stal Altitude Infrastructure.\nTri fal zo merket er gevrat :\nStaliiñ ar c’has uhel-kenañ a-benn 2015 e razh an tachadoù obererezh ha razh al lec’hioù publik, pe dost, en ur mod kempouez. Diàr vremañ emañ tizhet ar pal-mañ, da lavaret eo staliiñ ar rouedad gwiennoù optikel REV@ e kumunioù an tolpad-kêrioù.\nKinnig da razh an dud en tolpad-kêrioù lec’h nend eo ket staliet an ADSL kaout ur c’has 4 Mbps d’an nebeutañ, betek 10 Mbps, adal 2014. Ouzhpenn 2.500 tiad a sell an afer-se oute. Emañ ret aze koazhiñ an tachadoù gwenn ha lakaat ar c’has hag ar servijoù evit an holl da greskiñ.\nStaliiñ rodelloù lec’hel FTTH (Fiber To The Home – gwienn optikel a ya betek ti an dud koumanantet) evit reiñ muioc’h a lañs d’ar c’has uhel-kenañ e ti an dud nend int ket é veviñ e Gwened.\nGouestlet he deus ar stal REV@ staliiñ gwiennoù e-maez Gwened da gentañ hag er mod a zo bet termenet, da lavaret eo klokaat ar pezh zo da vout staliet gant stalioù etre 2012 ha 2020, gober da gentañ àr-dro an tachadoù lec’h ma c’houzañver ar muiañ ar frailh niverel, ha gober se ivez en ur mod kempouez e pep lec’h er gumuniezh evit degas lañs ar c’has uhel-kenañ en tolpad-kêrioù a-bezh.\nMorBihan - Gwened tolpad-kêrioù\nPellgomz : 02.97.68.14.24\nGouiet hiroc’h àr REV@


Journal de Renaud Camus, dimanche 1er avril 2018\ncréée le lundi 2 avril 2018, 11 h 03\nmodifiée le lundi 2 avril 2018, 11 h 14Plieux, dimanche 1er avril 2018, une heure et demie du matin (le 2). Nous eûmes hier à déjeuner un homme qui fait grand cas de la Russie et de ~~~ ~~~~~~~~~~~~, ~~~ ~~~~ ~~~~~ ~~~~~~~~~~ ~~~~ ~~~~~ ~~~~ ~~~~~-~~~ ~~~~ ~~~~~~~~~~~~~ ~~~~~ ~~~~~~~~~~~~ bien et même trop ~~~~~~~~~, ~~~~ ~~~ ~~~~~~~~~~~~ ~~ ~~~~ ~~~~~~~~~~~ ~~~ ~~~~~~-~~~~~ ~~~~~~~. ~~’~~~~ ~~~~ ~~~ ~~~~ ~~ ~~~~ ~~~~~~~~, ~~~ ~~~~~ ~~~~~~~ ~~~~~ ~~~~~~~~~~ — ~~~ ~~’~~~~~ ~~’~~~ héritage de l’ère ~~~~~~~~~~~. ~~~~~~~ ~~~~~~~~~~~~ ~~~~~~ ~~~~~~~, ~~~~~ ~~~~ ~~~~ ~~~ ~~~~~. ~~~ ~~~ ~~~~~~~ ~~~’~~~ ~~~~~ ~~’~~~~ ~~~~~~~~~~~ ~~~~~~ ~~~~~~~~~~~~~, ~~~ ~~’~~~ ~~~~~ ~~~’~~~ ~~ ~~~~~~~~ ~~~~~ ~~~~~~, dans les maisons. ~~’~~~~~~~~~~ ~~~~~ ~~~ ~~~~~ ~~~’~~~ ~~ grelottait.\nD’après ~~~~~~ ~~~~~ ~~~~~ ~~~ ~~~~~~ ~~~~ ~~~~~~~ ~~~~~ ~~~ ~~~~ ~~~ ~~~~~ ~~~ ~~~~, ~~~-~~~~, ~~~~~~~~~~ ~~~~~~ ~~~~ ~~~~ ~~~~~~~~~~~~~ sont trop chauffés. ~~~~~~~ ~~~~~ ~~~~~~~~~~~ ~~~ ~~~~~~ ~~~~~~-~~~~~ ~~ ~~~~~~-~~~~~ ~~~~~~~, ~~~~~~ ~~~’~~~ ~~~~ ~~~~~ ~~~ ~~~~ ~~~ ~~~~~ ~~~~, ~~~~ ~~~~~ ~~~~~~~~ ~~~~~ ~~~ ~~~~~~, ~~’~~~~~~ ~~~~. ~~~ doit savoir de ~~~~~ ~~~ ~~~~~~ ~~~~ ~~~~~ ~~~~, ~~~~~ ~~~~-~~~, ~~~ ~~’~~ ~~ ~~~~ ~~~ ~~~~~~~~~~. ~~~~ ~~~~~~~~ ~~~~ ~~~~ ~~~~~~~ ~~~~~~ ~~~~~, ~~’~~~~~~~~ ~~~~~~~ ~~~~~~~~ ~~~ ~~~ ~~~~~~~~ aujourd’hui comme un ~~~~~~~. ~~’~~~ ~~~~~ ~~~ ~~~~~ ~~~ ~~~~ ~~~ ~~~~ ~~ ~~~~~~~~~~~ ~~~~~~~~ ~~~ ~~~~~ ~~~~~~~~~~~, ~~~~~ ~~~~, ~~~~~ ~~~~~~~~~~. ~~’~~~~~~~~ ~~~~ ~~~~~ ~~~~~~~ ~~~ ~~~~~~~~. ~~’~~~ ~~~~~~~ pour ma part ~~~~~ ~~~~~~~~~~, ~~~~~ ~~~~ ~~~ ~~~ ~~~~~ ~~~~~~~~, ~~~~~ ~~~ ~~~~~~, ~~ ~~~~ ~~~~~~~~~~~~ ~~~~~~~~~ ~~~ ~~~~~~ ~~~ ~~~~~~ cosy. ~~~ ~~~ ~~~~~~~~ ~~~~~ ~~~ ~~~~~~~~~~~~, ~~~~~ déprimant. Mon petit ~~~~~~~~~~ ~~~ ~~~~~~~, ~~~~~~~~~~~, ~~’~~~~ ~~~~~~ ~~’~~~ ~~~~~~ ~~~~~~~~, ~~~~~~~~~~~~~~ ~~~ hémiplégique.\nLe ~~~~~~~~~ ~~~~~~~~ ~~~~ ~~~ ~~~~~~~~ ~~~~~~~~~ ~~~ ~~~ ~~~~~~~~~~~ ~~~~~~~~~~~ ~~’~~~~~~~~~ ~~~~ ~~~~~~~~~~~~~ ~~~ ~~~~~~ armée. Souhaiter la ~~~~~~~~~~~~ ~~~~ ~~~~~ ~~~~~, ~~~~~~~-~~-~~~, ~~~~~ ~~~~~~~~ ~~’~~~~~~~~ ? ~~~ ~~~~~~~~~ ~~ ~~~~ ~~~~~ ~~~’~~~ ~~~~~ ~~~ ~~~~~~~~ ~~~ ~~~~~~~~~~~~~ ~~~~ ~~~~~ ~~~~~~~~~~, ~~~~~~~~~~ ~~~ ~~~~~~~~~~, ~~~~~~~~~~~ ~~~ insurrectionnelle, officielle et ~~~~~~~~~~~~, ~~~~~~~~~~~. ~~~ ~~ ~~~~~~~~~~~~~ ~~~~~~~ ~~~~~, ~~~, ~~~ ~~~ ~~~~~ ~~~~ ~~~~ ~~~ ~~~ ~~~~ ~~~~~~~~~ ~~~~ ~~~~~~ ~~~ ~~~~~~~~~~~.\nvoir l’entrée du dimanche 1er avril 2018 et ses 3 images dans Le Jour ni l’Heure


Ur prederour skosat eo Adam Smith (1723-1790).\nGanet ha badezet eo bet e Kirkcaldy d'ar 5 a viz Mezheven 1723. Adam Smith a oa anv e dad ha Margaret Douglas hini e vamm.\nGoude bezañ bet skoliataet e Burgh School Kirkcaldy e studias e Skol-veur Glasc'ho etre 1737 ha 1740.\nEtre 1740 ha 1746 e voe studier e Balliol College Oxford.\nEtre 1748 ha 1751 e roas kentelioù e Dinedin.\nE 1751 e voe dilennet da gemer ar gador-gelenn a boelloniezh e Skol-veur Glasc'ho. E 1752 e voe roet dezhañ ar gador-gelenn a brederouriezh divezel er memes skol-veur. E 1764 e roas e zilez.\nE 1759 e voe embannet evit ar wech kentañ The Theory of Moral Sentiments ("Teorienn ar santadoù divezel"), unan eus e oberennoù pouezusañ. C'hwec'h gwezh e voe embannet e-pad e vuhez (e 1790 evit ar c'hwec'hvet embannadur).\nE 1761 e voe embannet Considerations Concerning the First Formation of Languages er Philologigal Miscellany.\nEtre 1764 ha 1766 e voe kelenner an Dug a vBuccleuch en Europa hag e veajas gantañ en Europa ha, dreist-holl, e Frañs. Eno e kejas ouzh prederourien hag ekonomourien evel Turgot ha Quesnay.\nDistroet da gKirkcaldy e krogas da labourat war e "Enklask war natur hag abegoù pinvidigezh ar broadoù" (An Inquiry into the Nature an Causes of the Wealth of Nations). Dek vloaz a labouras war al levr-mañ.\nE 1773 e reas e annez e Londrez. Embannet e voe The Wealth of Nations evit ar wech kentañ d'an 9 a viz Meurzh 1776.\nE 1778 e voe anvet Adam Smith Commissioner of Customs (komiser a valtouterezh). Graet en doa e annez e Dinedin.\nE 1787 e voe dilennet da Lord Rector skol-veur Glasc'ho.\nMont a reas da Anaon d'ar 17 a viz Gouere 1790 e Dinedin.\nAnavezet eo en istor evel tad ar skiant armerzhel arnevez.\nE oberenn bennañ, Pinvidigezh ar broadoù (The Wealth of Nations), zo unan eus an testennoù hag a ziazezas ar frankizouriezh armerzhel. Aweniñ a reas kalz armerzhourien war e lerc'h (David Ricardo, Jean-Baptiste Say...), ar re a vo graet ar re glasel anezho gant Karl Marx.\nGwelet a rae al labour evel diazez a holl binvidigezhioù ha diazez talvoudegezh eskemm ar madoù. Rannadur al labour ha diorroadur an ijinerezh a zo evitañ mammenn kresk ar produ. Gwellweler e oa. Gwikefre a prizioù a zegas evitañ ar c'hempouez etre ar goulenn hag ar c'hinnig hag an interestoù prevez ha ya ez-naturel war du an interest hollek.\nKevezerezh ha frankiz an eskemmoù a zo hervezañ diazezoù ar politikerezh ekonomikel.\nAn darn vrasañ eus an armerzhourien a wel Adam Smith evel « tad an armerzh politikel ». Koulskoude bez 'zo lod a gav dezho, evel an aostrian Joseph Schumpeter, eo un oberer bihan peogwir n'eus ket kalz soñjoù orinel en e oberenn.\nAdam Smith ; The Wealth of Nations - Books I-III - Edited with an introduction and notes by Andrew Skinner" ; Penguin Books, 1999.\nLe Petit Robert des noms propres embannadur 1995.\nAdtapet diwar « https://br.wikipedia.org/w/index.php?title=Adam_Smith&oldid=1946302 »


Traité sur la tolérance - Wikipedia\nTraité sur la tolérance zo un oberenn diwar zorn François Marie Arouet, anavezetoc'h evel Voltaire, savet e 1762 hag embannet er bloaz war-lerc'h. Ur skrid a-bouez eo diwar-benn ar frankiz da soñjal, hag an doujañs ouzh ar soñjoù disheñvel.\nSavet e oa bet da zifenn brud ar protestant gall Jean Calas (1698-1762), tamallet e gaou, boureviet ha lakaet d'ar marv e Toloza war zigarez en dije bet drouklazhet e vab Marc-Antoine da virout outañ da gemer ar relijion gatolik. Stagañ a reas Voltaire da vrudañ an afer ha da ziskouez diboellegezh an arguzennerezh. En 1765 e voe advarnet an afer, kavet Calas digablus, ha roet 36 000 lur gall d'e diegezh.\nDaou-ugent mil a dud zo o chom en Europa ha n'emaint ket en Iliz Roma; ha ret e ve lavaret da bep hini anezhe, Aotrou, dre ma'z oc'h daonet hep mar, ne zebrin na ne gomzin na n'em bo darempred ebet ganeoc'h ?'"\n(fr) Skrid 1763\nAdtapet diwar « https://br.wikipedia.org/w/index.php?title=Traité_sur_la_tolérance&oldid=1959323 »\nKemm diwezhañ d'an 16 C'hwe 2022 da 07:24\nKemmoù diwezhañ degaset d'ar bajenn-mañ d'an 16 C'hwe 2022, da 07:24.


Impalaeriezh roman ar C'hornôg — Wikipedia\nBanniel an Impalaeriezh Roman.\nImpalaeriezh roman ar C'hornôg pe Imperium Romanum (Pars Occidentalis) a oa lodenn gornôgel an impalaeriezh roman ur wech kensturiet. E 285 e tivizas an impalaer Diokletian fiziout lodenn kornôg an impalaeriezh roman da vMaksimian. En em staliañ a reas Diokletian e Nikomedia e proviñs ar Pontos (Turkia hiziv) ha an eil Aogust e Trier (Augusta Treve rorum) nepell diouzh ar Roen, harz an impalaeriezh. E 293, an daouveli pe diarkia (gresianeg : dyarchia) a yeas da vezañ ur pevarbeli pe d/tetrarkia (eus ar gresianeg tetrarchia) pa oe harpet Maksimian gant daou gKezar Konstañz Klor (Constantius Chloros) ha Diokletian gant Galerus. Roet e veze da Diokletian an anv-gwan doareañ Jovius (entitlet gant Yaou) pa veze meneget Maximianus evel Herculius (entitlet gant Herkulius), hemañ hanter-doue izeloc'h eget an doue-tad.\nKendelc'her a reas ar pevarveli gant ar remziadoù a-heul. E 305 e tilezas Diokletian ha Maximianus ar galloud impalaerel ha Koñstanz Klor ha Galer a oe kurunnennet evel Aogustoù. Maksimian Iañ a yeas da gKezar, eiler ar c'hentañ, ha Flavius Valerius Severus da eiler an eil. Miret e oe sistem an ar pavarbeli betek 394 pa chom a reas Lucius Septimus Severus an impalaer nemetañ e-pad 4 miz just a-raok e varv. Ur wech c'hoazh e tivizas ma oe lodennet an impalaeriezh etre daou benn, e vibien, Arkadius evel impalaer evit ar Reter hag Honorius, impalaer evit ar C'hornôg.\nKoulskoude n'eo ket bet anavezet an troc'h ez-ofisiel betek kreiz ar c'hantved goude. N'eus kazi an impalaer diwezhañ, Romulus Augustulus (skarzhet kuit e 476) a zo bet anvet impalaer roman ar C'hornôg. Justinianus Iañ, impalaer roman ar Reter a adkemeras lodennoù a-bouez eus ar bet-impalaeriezh aloubet gant ar Vandaled hag ar Goted. Adkemeret e oe Norzhafrika e 533 hag an Italia etre 535 ha 552. Er mare-se e chome al latin yezh ofisiel impalaeriezh ar Reter hag e veze skrivet er yezh-mañ an testennoù lezennel evel ar Codex justinianus, pa ne gomze ar bobl nemet ar gresianeg ha yezhoù reteriat all.\nAdtapet diwar « https://br.wikipedia.org/w/index.php?title=Impalaeriezh_roman_ar_C%27hornôg&oldid=1756976 »\nKemmoù diwezhañ degaset d'ar bajenn-mañ d'an 28 Gou 2017, da 09:12.


Bibl/Lizer 2. S. Per - Wikimammenn\nBibl/Lizer 2. S. Per\nBibl Santel pe Levr ar Skritur Sakr\ntroet gant Le Gonidec.\nL. Prud’homme, 1866 (Levr kentañ Eil levr, p. 660-663)\n◄ Lizer 1. S. Per. Lizer 2. S. Per. Lizer 1. S. Iann. ►\nSANT PER ABOSTOL.\n1. Simon-Per, servicher hag Abostol Jézuz-Krist, d’ar ré hô deûz bét ann hévélep feiz gan-é-omp, é gwirionez hon Doué ha Salver Jézuz-Krist.\n2. Ar c’hrâs hag ar péoc’h ra greskô enn-hoc’h dré ann anaoudégez a Zoué, hag a Jézuz-Krist hon Aotrou.\n3. Ével ma en deûz rôed d’é-omp, dré hé c’halloud a Zoué, kémen̄t trâ a zell oud ar vuez hag out karan̄tez Doué : ô rei da anaout d’é-omp ann hini en deûz hor galvet dré hé c’hloar ha dré hé ners hé-unan ;\n4. Dré béhini en deûz rôed d’é-omp ar grasou brâz ha talvouduz en doa diouganet ; évit ma teûfac’h gan̄t-hô da véza kévrennek enn natur divin, goudé béza tec’het diouc’h saotr ar gwall-ioulou a zô er béd ;\n5. C’houi a dlé ivé lakaad hoc’h holl bréder évit framma oud hô feiz ann ners ; oud ann ners ar wiziégez ;\n6. Oud ar wiziégez ann dilon̄tégez ; oud ann dilon̄tégez ann habaskded ; oud ann habaskded karan̄tez Doué ;\n7. Out karan̄tez Doué karan̄tez breûr ; hag out karan̄tez breûr karan̄tez ann nésa.\n8. Ma en em gav ar grasou-zé enn-hoc’h, ha mar d-éon̄t war-gresk, é rain̄t pénaoz na vézô két didalvouduz ha difrouez enn-hoc’h ann anaoudégez hoc’h eûz eûz hon Aotrou Jézuz-Krist.\n9. Hôgen ann hini é péhini n’éma két kémen̄t-se, a zô dall, hag a gerz enn eur dastourni, oc’h an̄kounac’haat pénaoz eo bét glanet eûz hé béc’héjou kôz.\n10. Râk-sé, va breûdeûr, likid hô strîv da grévaad hô kalvédigez hag hô tilenn dré hô mâd-ôberiou ; râg oc’h ôber kémen̄t-sé na béc’hot bikenn.\n11. Râg ével-sé é vézô rôed d’é-hoc’h eunn donédigez vâd é rouan̄télez peûr-baduz hon Aotrou ha Salver Jézuz-Krist.\n12. Dré-zé é tigasinn bépréd ann traou-zé da goun d’é-hoc’h ; pétrâ-bennâg ma’z oc’h gwiziek ha krétéet er wirionez-zé.\n13. Hôgen mé a venn pénaoz é vé reiz, é-pad ma émounn enn tabernakl-man̄, é savchenn ac’hanoc’h er c’houn-zé :\n14. O c’houzout pénaoz abarz némeûr é tilézinn ann tabernakl-man̄, ével ma en deûz hé rôed da anaoud d’in hon Aotrou Jézuz-Krist.\n15. Ha mé a lakai évez ma hellot bépréd, ha mé marô, kaout koun eûz ann traou-man̄.\n16. Râk né kéd oc’h heûlia sorc’hennou gwén, hon eûz rôed da anaoud d’é-hoc’h ann ners hag ann donédigez eûz hon Aotrou Jézuz-Krist : hôgen goudé béza gwélet hon-unan hé veûrdez.\n17. Râk rôed é oé d’ézhan̄ gan̄d Doué ann Tâd ann énor hag ar c’hloar, pa laoskaz ar gér-man̄ gan̄d eur skéd brâz : Hé-man̄ eo va Mâb ker, é péhini em eûz lékéat va holl garan̄tez ; sélaouit-hén̄.\n18. Hag ar vouéz-zé hon eûz klevet ô ton̄d eûz ann én̄v, pa édomp gan̄t-han̄ war ar ménez san̄tel.\n19. Ha béz’ hon eûz lavariou startoc’h ar broféded, da béré é talc’hit ervâd, ével da eur c’hleûzeur a luc’h enn eul léac’h téval, bété ma c’houlaou ann deiz, ha ma sâv ar wérélaouen enn hô kalounou :\n20. O poella da-gen̄ta pénaoz pép diougan eûz ar Skritur né két displéged dré eunn diskleriadur a-zevri.\n21. Râk né kéd dré ioul ann dûd eo bét digaset d’é-omp gwéchall ann diouganou : hôgen dré ali ar Spéred-San̄tel eo hô deûz komzet tûd san̄tel Doué.\n1. Hôgen ével ma éz euz bét fals-broféded é-touez ar bobl, é vézô ivé fals-vistri enn hô touez, péré a zigasô héréziou kolluz, ha péré ô tinac’ha ann Aotrou en deûz hô frénet, a dennô war-n-ézhô hô-unan eur gollidigez buan.\n2. Ha meûr a hini a heûliô hô direisiou, hag a lakai hen̄t ar wirionez da véza drouk-prézéget ;\n3. Hag évit hô fizôni é werzin̄t ac’hanoc’h gan̄t komsiou trôidelluz ; hôgen hô barnédigez douget pell-zô na éhan két, hag hô c’hollidigez na gousk két.\n4. Râk ma n’en deûz két bét Doué a azaouez évid ann élez hô deûz péc’het, hôgen ma en deûz hô zaolet enn ifern, hag hô chadennet enn dévalien, évit hô mirout bétég ar varn ;\n5. Ma n’en deûz két bét a azaouez évid ar béd kôz, ô véza n’en deûz miret da eizved némét Noé prézégour ar wirionez, pa skuḻaz dour al livaden war véd ann dûd fallagr ;\n6. Ma en deûz disman̄tret keriou Sodoma ha Gomorra, oc’h hô lakaad é ludu, évid hô rei da skouér d’ar ré a vévô er fallagriez ;\n7. Ma en deûz dieûbet Lot ann dén gwirion, péhini a ioa heskinet gan̄t kunuc’hennou ha gan̄t gadélez ann dûd fallagr ;\n8. Ann dén gwirion-zé péhini a choumé enn hô zouez, ha péhini a ioa heskinet enn hé éné a-zeiz-é-deiz, gan̄d hô gwall-ôberiou er gwéled hag er c’hleved.\n9. Ann Aotrou a oar tenna eûz ann arnod ar ré a gâr Doué, ha miroud ar ré fallagr da zeiz ar varn évid hô gwana :\n10. Ha dreist-holl ar ré péré évit gwalc’ha hô ioul hudur a heûḻ froudennou ar c’hîk, a zispriz ann aotrouniez, a zô rôk, en em gar hô-unan : ha n’hô deûz kéd a aoun ô tigas rannou fallagr :\n11. É léac’h ann élez, pétrâ bennâg m’az in̄t brasoc’h é ners hag é galloud, na zougon̄t két a wall varn ann eil ouc’h égilé.\n12. Hôgen ar ré-man̄, hén̄vel out loéned direiz, péré hervez ann natur a zô kéméret ha lazet, ô taga gan̄d hô drouk-komsiou ar péz na anavézon̄t két, a vézô kollet enn hô breinadurez ;\n13. Ha rôed é vézô d’ézhô ar gôbr eûz hô fallagriez, hî péré a gâr tréménout ann deisiou enn dudiou, a zô gôlôed a zaotr hag a nammou, en em zireiz er banvésiou a réon̄t gan-é-hoc’h ;\n14. A zô leûn hô daou-lagad a avoultriez, hag eûz a eur péc’hed ha na éhan népréd ; a zidenn étrézég enn-hô ann énéou édrô ; hô deûz hô c’haloun boazet d’ar bizôni ; a zô bugalé ar valloz.\n15. Hô deûz dilézet ann hen̄t eeun, hag a zô faziet, oc’h heûlia hen̄t Balaam mâb Bosor, péhini a garaz gôbr hé fallagriez ;\n16. Hôgen hén̄ a gavaz ann trec’h eûz hé follen̄tez ; eunn azen mûd, péhini a gomzaz gan̄t mouéz eunn dén a énébaz out follen̄tez ar profed-zé.\n17. Ar ré-zé a zô feun̄teûniou di-zour, ha kommoul horellet gan̄d ar gourven̄tennou ; hag eunn dévalien zo a zô évit-hô.\n18. Râg ô komza gan̄t geriou-balc’h ha rok, é tidennon̄t dré c’hoan̄tou lik ar c’hîk, ar ré péré nébeûd a-raok a ioa téc’het dioud ar ré a ioa é fazi ;\n19. O tiougani d’ézhô ar fran̄kiz, pétrâ-bennâg ma in̄d hô-unan sklaved eûz ar vreinadurez : râk piou-bennâg a zô bét trec’het, a zô sklâv eûz ann hini en deûz hé drec’het.\n20. Râg, goudé beza en em dennet eûz a vreinadurez ar béd dré anaoudégez hon Aotrou ha Salver Jézuz-Krist, mar d-int trec’het oc’h en em rei a-nevez d’ann traou-zé, hô stâd divéza a zô goâz égéd ar c’hen̄ta :\n21. Râg gwell é vé bét d’ézhô na anavézchen̄t két hen̄t ar wirionez, égét goudé béza hé anavézet distrei diouc’h ar gourc’hémenn san̄tel a ioa bét rôed d’ézhô.\n22. Hôgen c’hoarvézet eo gan̄t-hô ar péz a lévéreur dré eur gwîr lavar : Ar c’hi a zô distrôet d’hé c’houéden ; hag ann houc’h goudé béza bét gwalc’het, a zô en em ruḻet a-nevez er fan̄k.\n1. Chétu ann eil lizer a skrivann d’é-hoc’h, va breûdeûr kér ; hag enn-hô hô-diou é ken̄traouann hô spéred gwirion dré va aliou :\n2. Évit ma hô pézô koun eûz a c’heriou ar Broféded san̄tel, a béré em eûz komzet d’é-hoc’h, hag eûz a c’hourc’hémennou ann Ébestel en deûz ann Aotrou ha Salver rôed d’é-hoc’h.\n3. Gwézit da gen̄ta pénaoz é teûi enn deisiou divéza touellérien péré a heûliô hô gwall-ioulou hô-unan,\n4. O lavarout : Péléac’h éma ann diougan eûz hé zonédigez ? Râg abaoé ma eo kousket ann tadou, pép-trâ a choum er stâd ma edo é derou ar béd.\n5. Râk dré hô ioul eo na ouzon̄t két pénaoz ann én̄vou a zô bét gréat da gen̄ta dré c’hér Doué, kerkouls hag ann douar, péhini a zô savet eûz ann dour, hag a bâd dré ann dour ;\n6. Ha pénaoz koulskoudé ar béd a neûzé a iéaz-da-nétra dré ann traou-zé, ô véza beûzet gan̄d dic’hlann ann dour.\n7. Hôgen ann én̄vou hag ann douar a-vréma, a zô miret, dré ann hévelep gér évid ann tân, é deiz ar varn ha kollidigez ann dûd fallagr.\n8. Hôgen eunn dra zô war béhini na dléit két béza diwiziek, va breûdeûr kér, pénaoz dirâg ann Aotrou eunn deiz a zô ével mil bloaz, ha mil bloaz ével eunn deiz.\n9. Ann Aotrou n’en deûz két gourzézet sévénidigez hé c’hér, é-c’hîz ma gred hiniennou ; hôgen hé hîr-c’hortozidigez a ziskouez d’é-omp, pa na fell kéd d’ézhan̄ é vé kollet dén, hôgen ma tistrôjé pép-hini d’ar binijen.\n10. Hôgen deiz ann Aotrou a zeûi ével eul laer-nôz ; ha neûzé gan̄d eunn trouz brâz éz ai ann én̄vou é-biou : ann elfennou a deûzô gan̄d ar c’hrouéz, hag ann douar ha kémen̄t a zô enn-han̄ a vézô losket.\n11. Pa dlé éta kémen̄t-sé holl mon̄d-da-nétra, pétrâ é tléit-hu da véza enn hô lavariou hag enn hô karan̄tez évid Doué ?\n12. O c’hortozi hag oc’h hasta donédigez deiz ann Aotrou, é péhini ann én̄vou a vézô losket ha diforc’het, hag ann elfennou a vézô teûzet gan̄t grouéz ann tân.\n13. Râk nî a c’hortoz, hervez hé c’hér, én̄vou névez, hag eunn douar névez, é péhini é choumo ar wirionez.\n14. Rak-sé, va breûdeûr kér, pa c’hortozit kémen̄t-sé, labourid é péoc’h, évit ma viot kavet gan̄t-han̄ dinam ha didamall.\n15. Ha sellit hîr-c’hortozidigez hon Aotrou ével eunn dra vâd évid hô silvidigez : é-c’hîz ma en deûz skrivet d’é-hoc’h hor breûr kér Paol, hervez ar furnez a zô bét rôed d’ézhan̄ ;\n16. Evel ma ra ivé enn hé holl lizériou, é péré é komz eûz ann traou-zé ; é péré ez eûz lec’hiou diez da boella, hag a zistrô ann dûd diwiziek hag édrô, ével ar Skrituriou all, enn hô c’holl.\n17. C’houi éta, va breûdeûr, péré a oar kémen̄t-sé, likid évez ouz-hoc’h, gan̄d aoun, oc’h en em rei da fazi ann dûd diskian̄t-zé, ne zeûfac’h da gouéza eûz hô stardder.\n18. Hôgen kreskid er c’hrâs hag é anaoudégez hon Aotrou ha Salver Jézuz-Krist. D’ézhan̄ ra vézô ar c’hloar bréma, hag é deiz ann éternité. Amen.\nSANT IANN ABOSTOL.\n1. Ni a brézeg d’é-hoc’h ar gér a vuez, péhini a ioa er penn-ken̄ta, péhini hon eûz klevet, péhini hon eûz gwélet gan̄d hon daou-lagad, péhini hon eûz arvestet ha war béhini hon eûz lékéat hon daouarn ;\n2. Râg ar vuez a zô en em ziskouézet, ha ni hon eûz hé gwélet, ha ni hon eûz hé zesténiet, ha ni hon eûz diskleriet d’é-hoc’h ar vuez peûr-baduz, a ioa enn Tâd, hag a zô en em ziskouézet d’é-omp ;\n3. Hon eûz gwélet ha klevet, hag hon eûz prézéget d’é-hoc’h, évit ma hô pézô kévrédigez gan-é-omp, ha ma vézô hor c’hévrédigez gan̄d ann Tâd, ha gan̄d hé Vâb Jézuz-Krist.\n4. Ha kémen̄t-man̄ a skrivomp d’é-hoc’h, évit ma en em laouénaot, ha ma vézô leûn hô lévénez ;\n5. Chétu ann diskleriadur hon eûz klevet gan̄t-han̄, hag a rôomp da anaoud d’é-hoc’h : Pénaoz Doué a zô ar goulou, ha pénaoz n’eûz tévalien é-béd enn-han̄.\n6. Ma lévéromp pénaoz hon eûz kévrédigez gan̄t-han̄, hag é kerzomp enn dévalien, e lévéromp gaou, ha na heûliomp kéd ar wirionez,\n7. Hôgen mar kerzomp er goulou, ével ma éma er goulou, hon eûz kévrédigez ann eil gan̄d égilé, ha goâd Jézuz-Krist hé Vâb a c’hlân ac’hanomp a péb pec’hed.\n8. Ma lévéromp n’eûz kéd a béc’hed enn-omp, en em douellomp hon-unan, hag ar wirionez n’éma kéd enn-omp.\n9. Mar kovésaomp hor péc’héjou, hén̄ a zô féal ha gwirion, évid disteûrel d’é-omp hor péc’héjou, hag hor glana eûz a bép fallagriez.\n10. Ma lévéromp n’hon eûz két péc’het, hel lékéomp da c’haouiad, hag hé c’hér n’éma kéd enn-omp.\n1. Va bugaligou, mé a skrîv ann dra-man̄ d’e-hoc’h, évit na béc’hot két. Hôgen mar péc’h unan-bennâg, hon eûz eunn erbéder dirâg ann Tâd, Jézuz-Krist ar gwirion :\n2. Hag hén̄ eo ann hostiv évid hor péc’héjou ; ha nann hép-kén évid hor ré, hôgen ivé évit ré ar béd holl.\n3. Hag é kémen̄t-man̄ é c’houzomp ma anavézomp anézhan̄, ma viromp hé c’hourc’hémennou.\n4. Néb a lavar pénaoz éc’h anavez anézhan̄, ha na vir ked hé c’hourc’hémennou, a zô eur gaouiad, hag ar wirionez n’éma kéd enn-han̄.\n5. Hôgen mar mîr eur ré hé c’hér, évit-gwîr karan̄tez Doué a zô klôk enn-han̄. Dré-zé eo éc’h ouzomp penaoz émomp enn-han̄.\n6. Néb a lavar é choum enn-han̄, a dlé kerzout ével ma en deûz kerzet.\nAdtapet diwar « https://br.wikisource.org/w/index.php?title=Bibl/Lizer_2._S._Per&oldid=150915 »\nKemmoù diwezhañ degaset d'ar bajenn-mañ d'an 11 Mae 2019, da 18:10.


Pevare levr - XVII - Wikimammenn\nPevare levr - XVII\n◄ Rei a dleomp da anaout da Zoue ar pez hon euz ezomm ha goulenn ivez he c’hras digant-han Pevare levr - XVII Arabad eo d’e-omp klask anaout mister sakramant ann Aoter ; bez’ e tleomp lakaat hor spered da blega d’ar feiz ►\nRed eo d’e-omp kaout mall ha c’hoant braz da gemeret korf Jezuz-Krist gant karantez.\n1. — Ann ene mad. — Aotrou, c’hoant braz am euz d’ho tigemeret em c’haloun gant eur feiz kre ha gant eur garantez flamm, evel m’ho deuz great e-leiz a zent hag a eneou kristen a zo bet kavet mad gan-e-hoc’h evit ho buez santel hag evit ar feiz hag ar garantez vraz ho deuz bet evid-hoc’h.\nO va Doue, karantez a viskoaz da viken, c’houi zo va holl vad ha va euruzded dreist-holl, me a fell d’in ho tigemeret em c’haloun gant eur garantez ar vrasa ha gant eunn doujans vrasoc’h eget n’ho deuz bet biskoaz hini euz ar Zent, gant eunn doujans vrasoc’h eget n’en deuz gellet pep-hini anezho da gaout evid-hoc’h enn he galoun.\n2. — Petra-bennag n’emoun ket e doare vad da gaout kemend all a feiz hag a garantez, evelato e kinnigann d’e-hoc’h va c’haloun holl, evel pa ne ve nemed-oun hep-ken am be ann holl c’hoantegesiou flamm-ze a zo ker mad dira-z-hoc’h. Lakaat a rann c’hoaz dira-z-hoc’h ha kinnig a rann d’e-hoc’h, gant doujans ha gant karantez, kement tra vad a hell eur c’hristen mad da zonjal ha da c’hoantaat er bed-man.\nNe fell ket d’in derc’hel netra enn tu diouz-in, bez’ e fell d’in avad rei d’e-hoc’h, a wir galoun hag a greiz va ene, kement tra am euz ha kement zo ac’hanoun.\nVa Aotrou ha va Doue, va C’hrouer ha va Zalver, me a fell d’in ho tigemeret hirio em c’haloun gant c’hoant d’ho meuli, gant doujans evit ho kloar, gant karantez ha gant anaoudegez-vad, gant eur feiz beo, gant eur fisians kre ha gant eur galoun c’hlann, evel ma c’hoanteaz ho tigemeret hag evel m’ho tigemeraz e gwirionez ho Mamm zantel, ar Werc’hez Vari, pa zeuaz ann eal da lavaret d’ezhi e vije mamm da Zoue. O klevet ar c’helou-ze, ar Werc’hez zantel a lavaraz gant feiz ha gant eur galoun uvel-meurbed : Setu aman servicherez ann Aotrou, ra vezo great em c’henver hervez a livirit.\n3. — Bez’ e karfenn e ve va c’haloun entanet gant ann tan flamm ha santel euz ho karantez, hag en em ginnigfenn va-unan d’e-hoc’h a greiz va ene, evel ma reaz ann hini a zo deuet enn ho raok, sant Iann Vadezour, ar brasa e-touez ar zent. Tridal a eure dira-z-hoc’h gant levenez, dre c’hras ar Spered-Santel, enn amzer ma’z edo choaz e kof he vamm ; ha goude-ze, va Doue, pa ho kwelaz o vale e-touez ann dud, e lavaraz gant eur garantez vraz hag oc’h en em izelaat : Mignoun ar Pried a zo en he gichen hag a zelaou anezhan ; braz eo he zudi enn he ene, o veza ma klev mouez ar Pried.\nRak-se e kinnigann d’e-hoc’h holl zudiou ann eneou mad ; kinnig a rann ive d’e-hoc’h ar garantez vraz-meurbed hag al levenez ho deuz bet pa’z int bet douget a spered war-zu enn-hoc’h, pa’z int bet sklerijennet gan-e-hoc’h hoc’h-unan, pa ho deuz gwelet ac’hanoc’h enn env. Kement-se holl a ginnigann d’e-hoc’h, hag ive kement enor ha meuleudi a ro hag a roio d’e-hoc’h kement tra zo krouet enn env ha war ann douar. Ho c’hinnig a rann d’e-hoc’h, va Doue, evid-oun va-unan hag evit ar re holl a zo en em erbedet ouz-in em fedennou, evit ma viot meulet ha binniget gant ann holl evel ma’z eo dleet.\n4. — Plijet gan-e-hoc’h, va Doue, selaou va feden ha digemeret mad ar c’hoant am euz d’ho meuli ha d’ho pinniga da viken, evel ma’z ounn dalc’het da ober e gwirionez, dre ma’z oc’h braz dreist kement zo. Setu petra a ginnigan d’e-hoc’h, va Doue, setu petra a garfenn kinnig d’e-hoc’h bemdez ha pep pred. Setu petra a ginnigann d’e-hoc’h a nevez, setu petra a garfenn kinnig d’e-hoc’h a nevez bemdez ha pep pred. Pidi stard a rann holl sperejou euruz ann env hag ive ho servicherien vad da veza a-unan gan-en evit ma veulimp ha ma trugarekaimp ac’hanoc’h.\n5. — Ra zeuio ann dud holl euz a bep bro, euz a bep iez da veuli ha da enori hoc’h hano santel gant eul levenez ar vrasa.\nAr re a dosta ouz ho sakramant sakr gant doujans ha gant karantez, ar re a zigemer anezhan gant eur feiz kre, grit ma kavo ann eneou mad-ze gras ha trugarez dira-z-hoc’h, va Doue ; grit ma pedint evid-oun-me ne d-ounn ken nemet eur pec’her. Ha pa ho devezo bet ar c’hras a c’houlennent, pa vezint deuet a-unan gan-e-hoc’h, pa ho devezo bet ar gwir frealzidigez, pa ho devezo bet ho gwalc’h evit ar gwella, grit ma teuio d’ezho sonj ac’hanoun-me, pec’her reuzeudik ma’z ounn.\n« Ra zeuio ar zakramant sakr-ze, Aotrou, da lemel va fec’heiou euz va ene ; ra zeuio ho koad d’am lakaat glann ha da walc’hi ar fank en deuz saotret ar zae eured ho poa roet d’in em badisiant evit mac’h hellinn azeza gant fisians oc’h taol-eured ho Map. N’hellann ket her nac’h, siouaz, me zo eur pec’her, eur pried disleal, eur pried en deuz torret kant gweach al le a ioa bet touet gant-han. Distroit ouz-in, eme c’houi, va Zalver, distroit ouz-in ha me ho tigemero, gant ma ho pezo lekeat ho sae genta, hag ive gant ma tougot ar walen a zo bet lekeat d’e-hoc’h war ho piz evit ma vezo gwir anat ez oc’h a-unan gant Verb-Doue. »\n« Roit d’in ar walen zakr-ze, gwiskit ac’hanoun a nevez, o va Zad, evel eur map fall ha dizanaoudek a zistro etrezek enn-hoc’h ; gwiskit ac’hanoun gant ar zae wenn a zo red d’in da gaout abarz tostaat oc’h ho taol zantel. C’houi a zo ar Pried, ar Muia-Karet hag ann Oan-losk a zo roet d’e-omp da zibri, c’houi a fell d’e-hoc’h hor be ar zae wenn-ze da viken. O mister n’euz den evit he anaout ! Pa dostaomp ouz ho taol zantel, neuze e kavomp eno ar pez hoc’h euz lavaret : ann hini a zebr ac’hanoun, hen-nez a vevo dre-z-oun. Ra vezo great er c’hiz-ze em c’henver, o va Zalver ; ra zeuio ar c’homziou-man da veza mad evid-oun. Grit ma teuinn da veza ar pez ma’z oc’h, grit ma vevot enn-oun c’houi hoc’h-unan. Mar fell d’in kaout ar c’hras-ze, ez eo red ez afenn d’ar fest santel-ze gant va dillad kaera ; ez eo red ez afenn di gant eur galoun ar c’hlana zo ; ez eo red e redfenn di gant eul levenez ker braz ha ma’z eo kaer ar fest-ze, ker braz ha ma’z eo mad ar vagadurez zantel a roit d’in da zibri enn ho sakramant sakr. »\nAdtapet diwar « https://br.wikisource.org/w/index.php?title=Pevare_levr_-_XVII&oldid=96552 »


Ar bluenn hag ar c'hleze - DikHaDak\nAr bluenn hag ar c’hleze\nE korn ur sal e oa ur c'hleze en e sav. E laonenn dir sklaer a lugerne dindan flouradenn bannoù an heol e-kreiz ur strinkad sklêrijenn damruz. Lorc'hus e kasas ar c'hleze e selloù tro-dro dezhañ, dre ar sal, hag e welas e oa diduet pep tra gant e lufr. Pep tra? - Nann ’vat! Du-hont, war an daol, harpet dibreder ouzh ur podad liv, e oa ur bluenn ha na oa tamm ebet en he soñj plegañ dirak meurdez lugernus an arm. Kement-se a drenkas imor ar c’hleze: „Piv out-te, tra didalvez“ emezañ „evit chom hep plegañ alvaonet dirak ma sked evel ma ra ar re all ? Sell ’ta en-dro dit! An holl vinvioù a zo sanket doujus en un deñvalijenn don. Me, ha me hepken, a zo bet dilennet gant an heol splann, mammenn an evurusted. Degas a ra buhez ennon gant e bokoù flour hag entanet; e zigoll a ran-me dre lakaat e sklêrijenn da adskediñ mil gwech. Ne zere nemet ouzh ar briñsed c’halloudus en em ziskouez en ur gwiskamant lufrus. Anavezout a ra an heol ma galloud, setu perak e c’holo ma divskoaz gant limestra roueel e skinoù.“\nGant ur mousc’hoarzh ez eilgerias ar bluenn fur :\n„Sell ‘ta pebezh lorc’h ha fouge a zo ennout ha penaos e ouzout bragal gant ur sked hag a zo bet prestet dit! Ni zo hon-daou -- dalc’h soñj -- neskerent. Ganet omp bet hon-daou eus an douar madelezhus ha marteze ez omp bet, en hor stad orin, kichen-ha-kichen en hevelep menez e-pad milvloazioù ken na voe dizoloet dre intrudu mab-den ar gwelead kailh talvoudus ma oamp elfennoù anezhañ. Kaset kuit omp bet hon-daou ha tonket e oa dimp hon-daou, bugale disuj an Natur ouez ma oamp c’hoazh, bezañ treuzfurmet ha stummet, e gwrez mogedus ur simimal ha dindan taolioù pounner ur morzhol, evit kemer perzh en obererezhioù sevenet war an tamm douar-mañ. Dres evel-se e c’hoarvezas. Ur c’hleze e teujout da vezañ, gant ur beg bras ha kreñv. Ha me, ur bluenn gant ur beg mistr ha moan. Evit ober ul labour efedus, e rankomp da gentañ glebiañ hor beg lufrus. Te gant gwad - ha me gant liv hepken!“\n„Ar brezegenn-se, dalc’het war un ton gouieziek“ eme ar c’hleze „am laka evit gwir da c’hoarzhin. Dres evel pa glaskfe al logodenn, al loenig dister-se, prouiñ he c’herentiezh gant an olifant. An hevelep komzoù a zeufe ganti! Evel an olifant he deus al logodenn pevar zroad hag un drompilh zoken. Krediñ a c'hellfed ez int da nebeutañ kendirvi! N'ez peus graet anv, pluenn gaezh, leun a finesa hag a widre, nemet eus ar pezh am laka da vezañ heñvel ouzhit. Me, avat, a lavaro dit petore kemm zo etrezomp. Me, ar c'hleze hollskedus ha lorc'hus, a vez staget gant ur marc'heg kadarn ha dispont ouzh e c'houriz; te, avat, a vez peget gant ur c'hozh skriver kabac'h a-drek e skouarn ezel. Ma aotrou a dap krog ennon gant e zorn nerzhus; kaset e vezan gantañ davet an enebourien hag eñ a vez renet ganin dre o renkadoù. Te, pluenn vat, a vez renet war un tamm paper-parch melenaet gant dorn krenus da vestr. Freuz ha reuz a ran-me e-touez an enebourien, lammat-dilammat a ran taer ha dizaon amañ hag ahont; te a skrab dizehan hag unton da damm paper-parch hep krediñ pellaat an disterañ diouzh an arroudennoù merket dit gant un dorn evezhiek. Hag erfin, erfin - pa’z aio ma nerzh war ziskar, pa vin aet kozh ha gwan, e vin enoret evel ma tere ouzh an harozed; staliet e vin e Sal an Hendadoù hag arvestet e vo ouzhin gant boem. Ha petra a c’hoarvezo ganit? Pa vo aet skuizh da vestr ganit, pa vi aet kozh ha pa grogi d’en em stlejañ war ar paper ha da lezel war da lerc’h linennoù re dev, e vi diframmet eus an douger a ro harp dit ha skoet d'ar blotoù. Nemet ha madelezhus a-walc’h e ve da vestr d’az kwerzhañ, a-gevret gant unan bennak eus da c’hoarezed, d’ur marc’hadour kozhailhoù evit un nebeud gwenneien.“\n„En un doare“ a eilgerias ar bluenn dic’hoarzh „n’emaout ket penn-da-benn er gaou. Prizet e vezan alies gwall izel, gwir eo, ha pa ne vin mat da netra ken e vo graet divalav-kenañ din. Daoust da se, n’eo ket dister ma galloud keit ha ma c’hallan labourat. Klaoustreañ a c'hallfemp!“\n„C'hoant az peus da ginnig din ur glaoustre?“ eme ar c’hleze dichek en ur c’hoarzhin“\n„Ya, ma kredez asantiñ“.\n„Hag e ran!“ eme ar c'hleze ha na zeue ket a-benn da zic'hoarzhin. „War betra neuze e vo ar glaoustre?“\nAr bluenn a sonnas he c’horf hag a wiskas neuz reut un den e karg:\n„Klaoustreomp“ emezi „ez on gouest, mar fell din, da virout ouzhit d’ober da labour, an emgann!“\n„O, O, gwall arvarus e seblant din.“\n„Diouzh da zoare emañ?“\n„Mat eo din.“\n„Mat“ eme ar bluenn, „gwelomp 'ta.“\nUn nebeud munutennoù a oa tremenet goude ar glaoustre pa zeuas un den yaouank, gwisket gant dilhad brezel pinvidik, da dapout krog er c’hleze. Hen stagañ a reas ouzh e c’houriz ha gant plijadur ha dudi ez arvestas ouzh e laonenn lufrus. Er maez e tregerne hopadegoù skriltr an trompilhoù ha draskadegoù an taboulinoù o c’hervel d’an argad. Dres pa oa ar paotr yaouank o kuitaat ar sal e teuas un den all hag a sevene a-dra-sur ur garg uhel, da varn diouzh ar pompad a oa en-dro dezhañ. An hini yaouank a blegas e gein izel dirazañ. Ar c’hargiad uhel oa aet e-keit-se war-du an daol, kroget en devoa er bluenn ha skrivet gant herr un dra bennak. „Setu sinet an emglev peoc’h“ emezañ gant ur mousc’hoarzh. An hini yaouank a adlakaas ar c’hleze en e gorn hag e kuitajont o-daou ar sal.\nAr bluenn a oa bepred war an daol, ur bann heol o c’hoari ganti hag o lakaat he metal gleb da lugerniñ sklaer.\n„N’out ket o vont d’an emgann, kleze ker ?“ a c’houlennas gant ur mousc’hoarzh.\nSioul e oa ar c’hleze en e gorn teñval. Krediñ a ran ne fougasas morse ken.\nDocument updated 2011/05/10


D'al Lun d'enderv, e Naoned, gant Kentelioù an Noz.\nRoll ar pennadoù-skrid.\nKlikit amañ evit lenn roll an holl bennadoù–skrid dastumet el lec'hienn (+ deiziadoù / danvezioù).\nEmbannet gant Bodad Komz Aucun commentaire:\nAr pellgomzerioù, Macron, ar vell–droad, ar glifozat, an armoù, ar skolioù...\nSetu amañ un dastumadeg tresadennoù a bep seurt, embannet e kazetennoù pe er rouedad en nevezamzer!\nKlikit da sellout outo:\n• Pajenn 1 / trawalc'h gant ar fobal; glav a rafe; kemmesket\n• Pajenn 2 / gwirioù ha labour; raktres ha budjed; saverez sokial\n• Pajenn 3 / glifozat; tiez–debriñ; pellgomzerioù\n• Pajenn 4 / dañjerus eo; istorioù\nDanvezioù : Amerika, Bro-C'hall, Izrael, Kevredigezh, Labour, Politikerezh, Skolioù, Sport, Tresadennoù, Turkia\nNa zilezomp ket ar merc'hed yaouank!\nKunujennet ar merc'hed yaouank er c'hentelioù, touellet dre ar rouedadoù sokial, drouktunet dre ar pellgomzerioù, harellet er privezioù, gourdrouzet er c'hlasoù, argadet er porzhioù... Sebezus eo an aergelc'h el liseoù hag er skolajoù hervez un enklask gant ar gelaouenn l'Express. Ha dibourvez ar plac'hed: alies–mat e chom mut evel ur pesk an dud gour, dreist–holl er skolioù chik a vez gwelloc'h ganto mougañ ar reuz ha diwall o brud. Abalamour da betra chom hep ober?\n«Laisse tomber les filles, laisse tomber les filles... Un jour c'est toi qui pleureras». Pemp bloaz ha hanter–kant zo e oa kanet an ton yeye gant France Gall, taolenn zu ur sal glas a–dreñv dezhi. N'haller ket mirout da gavout ur ster all dezhi hiziv, ur ster drol.\nHa dilezet eo bet ar merc'hed yaouank? Er pennad–skrid ganeomp e lenner e vez harellet revel c'hoazh an dimezelled er privezioù, el lise Galieni e Tolosa, daoust d'un dijikod (biskoazh!) bezañ staliet en o mont e–barzh, ha d'ar ger–kuzh bezañ anavezet gant ar plac'hed hepken. Ouzhpenn se e chomont pevar–ha–pevar pe pemp–ha–pemp bepred, kuit da vezañ hegaset gant lakepoded. Int a glask bezañ mestr en ti–skol, asur ma'z int ne vint ket kastizet. Hervez ar c'helenner matematikoù Mathieu Pieron eo «ar merc'hed lakaet en arvar ar c'hentañ seblant eus breskter an ensavadur. En hol lise, evel e re all, e tiskouez he deus daoulinet ar Republik».\nHa dilezet eo bet ar merc'hed yaouank? Akord eo Hajar ha Shanley, skoliataet e lise Camille Pissaro e Pontoise. Aet skuizh ar merc'hed gant ar gourdrouzioù, ar c'hunujennoù, an argadoù fizikel zoken, gwelet pe gouzañvet hogos bemdez ganto digant ar baotred... Klasket o deus emellout o c'hamaladezed. Berzh zo bet graet: 300 lisead ha liseadez zo en em dolpet dirak ar skol, da ziskouez e oant arru skuizh pe gengred. Brud zo bet graet ivez, rak kalzik mediaoù a oa deuet ivez. Bremañ e karfe an div blac'h bezañ klevet gant ar re goshañ.\nHa dilezet eo bet ar merc'hed yaouank? Tri bloaz zo, en ur skolaj chik e Paris, e oa bet kastizet pemp paotr – ha skarzhet daou anezho zoken – evit bezañ touchet meur a wech kamaladezed dezho eus ar 6vet klas, dindan levezon an X trash gwelet ganto er rouedad. «Ar baotred a sell ouzh borno (sic) e–pad an ehanoù» a lavaras ur plac'hig d'he zud, da gelaouiñ anezho. E 2016 e oa bet perzh 9.600 minor e aferioù gwallañ ha harellañ revel (+7% e–skoaz 2014).\nHa dilezet eo bet ar merc'hed yaouank? Amañ–ahont ez eus diorroet un islamouriezh yaouank–flamm a garfe rediañ he reolioù e lod porzhioù–skol. En ul levr gant Bernard Ravet, bet e penn ur skolaj e ranngêrioù norzh Massilia, eo skrivet n'azez ket ar baotred e–kichen ar plac'hed ken. Lod plac'hed a chom hep mont d'ar c'hentelioù sport. «Ouzhpenn se e kav d'ar baotred–se eo normal bezañ perzh e desevel o ''c'hoarezed'', dimeziñ d'ur plac'h yaouank glan... hep asantiñ ober memes aberzh».\nRak ar grennarded sellout abretoc'h–abretañ ouzh ar porno, rak an harellañ er rouedadoù sokial, rak paotred vihan pe menivigoded hag a glask abafiñ... Liesseurt eo an abegoù, unan o disoc'hoù. Re a verc'hed a vez gwallgaset bemdez e Bro–C'hall, e 2018, el liseoù, er skolajoù, er skolioù–kentañ, er skolioù–mamm zoken. Peadra zo da gaout nec'hamant goude bezañ lennet an testenioù dastumet e metoù a bep seurt gant hor c'hazetennerez. Piv a ra forzh, d'ur mare ma tro–distro #metoo war ar poellgomzerioù? Aet eo an emgann veur diwar hor soñj, hini ar rummad dazont a zo o kreskiñ hiziv. Ledanoc'h eo tachenn an emgann–se eget hini ar wregelouriezh. Ar gwashañ a c'hoarvezo ma lezomp ul lodenn eus hor yaouankiz disleberiñ un dra diazez d'hor c'hevredigezh – ar c'hevatalderetre paotred ha merc'hed. Anavezet eo an ton ganeomp. Laisse tomber les filles... Un jour c'est toi qui pleureras.\n© ROSENCHER Anne, «Violences sexistes, n'abandonnons pas les filles», l'Express, d'ar 6 a viz Mae 2018.\n—— GERIAOUEG ——\nAN ABERZH (le sacrifice)\nDISLEBERIÑ (dénaturer, avilir)\nDROUKTUNAÑ (faire du chantage)\nEMELLOUT (se mêler)\nEN ARVAR (en danger)\nAN ENSAVADUR (l'institution)\nAR GER–KUZH (le mot de passe)\nGLAN (pur, chaste)\nGWREGELOURIEZH*, AR WREGELOURIEZH (le féminisme)\nKEVATALDER = INGALDED*\nAL LEVEZON* (l'influence)\nAR METOÙ (le milieu, l'environnement)\nTOUELLAÑ = TROMPLAÑ\nDanvezioù : Bro-C'hall, Kevredigezh, Skolioù\nStéphane Gatignon, bet maer kêr Sevran: "ar Stad n'he deus tamm youl ebet da lakaat ar ghetto da darzhañ".\nMaer kêr Sevran, er biz da Baris, eo bet Stéphane Gatignon e–pad 17 vloaz. E dibenn miz Meurzh en doa divizet reiñ e zilez, riñset, skuizh–divi gant e garg. En un atersadenn gant ar gelaouenn Society en deus displeget ar rag hag ar perag eus an disparti etre eñ hag ar politikerezh: ar bec'h da gas an traoù war–raok e banlevioù an 9–3, ar skoilhoù niverus plantet gant ar Stad, an diouer a arc'hant, e zoareoù brudañ ha kabaliñ... Evel kustum eo distagellet mat teod an aotrou maer bet.\n• Abaoe bloavezhioù e vez lâret ganeoc'h: «emañ ma c'hêr o vont da darzhañ». A–benn ar fin oc'h–c'hwi an hini o tarzhañ, peogwir ho peus roet ho tilez...\nS. GATIGNON: Abaoe 17 vloaz on maer. Ar muiañ posupl a glaskan ober. Met aze 'meus ket startijenn ken. Pounner ar bec'h pa reer war–dro ur gêr 'ma vev 35% eus an dud dindan ar feur paourentez. Kudennoù lojeiz zo, kudennoù surentez ivez. Dav stourm atav. Skuizhus eo. Dav chom a–sav pa grog da vezañ re boanius.\n+ Klikit amañ da lenn ar pennad–skrid en e bezh.\nDanvezioù : Bro-C'hall, Kêraozañ, Kevredigezh, Labour, Lojañ, Politikerezh\nEr startoù-up e vez an diaoul o redek.\nMuioc'h–mui e vez anv eus ar startoù–up, peurliesañ o lakaat war wel pegen plijus ha dudius e vefe labourat evito. Bet eo ar gazetennerien Emmanuelle Andreani ha William Thorp o kas un enklask er bed nevez–se, ha diskoachet ez eus bet doareoù souezhus ganto. Sed amañ–dindan ul lodenn eus ar pennad–skrid ganto.\nE Berlin emañ Clément o labourat war un arload sportel. Hennezh a anzav bezañ «lakaet diaes» gant «kement a happiness»: «ur seurt meskaj zo etre al labour, ar c'hehentiñ diabarzh, ar vuhez prevez hag ar vuhez vicherel», emezañ. Abaoe tri bloaz hanter emañ war e vicher, ha plijet eo ganti. Met dezhañ eo ar startoù–up «un tamm e–giz toulloù–bac'h alaouret». Ober a ra meneg eus ur rummad «bugale moumounet», tud yaouank priziet o barregezhioù, ha dedennet holl memes mod gant ar startoù–up: «hañval eo ar c'hinnigoù–labour hiziv, memes tra zo kinniget gant an holl: c'hoarioù video, madigoù, nozvezhioù... Nec'hus eo un tamm». Komz a ra eus un endro «serr warnañ e–unan», e–lec'h ma vez hañval an dud an eil ouzh egile, e–lec'h ma lider deiz–ha–bloaz pep implijad. «Daou zeiz–ha–bloaz 'vez bep sizhun, kartennoù hetoù a ya eus an eil burev d'egile, evit tud damanavezet ganit. Bloaz zo 'oa faziet lod tud war ma anv zoken!». Un endro «Bisounours» e–lec'h m'eo ret dudiañ ha tremen e–biou d'ar goulennoù ha d'an abegadennoù, rak pep tra eno a zle bezañ «dreist». «Em embregerezh kent 'oa emvodoù 'ma tremenemp hon amzer o lardañ hor c'hrampouezhenn deomp–ni. Bep Lun en em gavemp, hag e veze embannet ar c'heleier diwezhañ gant ar renerien. Ha ni da stlakal hon daouarn evel genaoueien. Ur reolenn an hini 'oa. Ret stlakal hon daouarn, ha pa vije fall ar c'heleier. Pa oa aet kuit ar c'hengrouer 'voe lavaret deomp gant ar penn: ''aet eo war–du avañturioù all''. Daoust ma ouiemp 'oant en em zebret!».\nOuzhpenn an happiness emañ ar storytelling. Manager eo Paol e Lyon, ha dindan bec'h un difredañ. Un emglev disparti a oa bet kinniget dezhañ gant e rener. «Nac'het ganin. Me 'meus lavaret dezho 'ouien gwir al labour, hag 'oa ret dezho skarzhañ ac'hanon. Respontet eo bet din: ''siwazh, ne vo ket un istor brav da gontañ ma vez graet an traoù e–mod–se''».\nHervez Deirdre McCloskey, kelennerez war an armerzh e skol–veur Illinois e kêr Chicago, «eo mesket an eürusted hag ar blijadur. An implijidi zo fritet dezho naered e–lec'h sili, peogwir e ebatont e kredont ez int eürus. E gwirionez e vezont touellet gant an implijerien: produiñ muioc'h eo ar pal, ha mat pell zo. Me 'oar, da skouer, eo ret din gouzañv ha strivañ en ur labourat. Laouen on ganti koulskoude, ha n'eus ket afer a lipat skornennoù pe c'hoari c'hoarioù video».\nUl levr zo bet skrivet gant Mathilde Ramadier, goude pevar bloavezh e bed ar startoù–up e kêr Verlin: «Donemat er bed nevez: penaos em eus treuzvevet e coolitude ar startoù–up». Da gentañ e oa bet o labourat evel manager. Burzhudus e seblante an traoù bezañ neuze: arrebeuri diouzh ar c'hiz, evajoù bio diouzh an druilh, burevioù o speurennoù gwer... «Buan 'moa kavet hir ma amzer, ha diskanañ 'moa graet. Pell emañ Yann diouzh e gazeg, pa geñverier pezh prometet ha gwirvoud al labour. Bez' 'oa tud dreistdiplomet a dremene o amzer d'ober traoù plaen ha didalvoud, evel adskrivañ testennoù evit bezañ renket mat gant Google». Dezhi eo «digizidikaet» an dud gant ar c'hehentiñ hag e c'heriaoueg, hini an eürusted hag an dudi. Ur seurt «hollveliegezh» a vefe zoken: «pe e vezer eürus asambles ganto, pe e vezer a–enep dezho. Me 'veze gwelet evel ur c'hrozmolerez, abalamour din da chom hep bamañ ouzh an open space hag ar c'hafe digoust». Ral e vefe d'an dud sellout a–bell ouzh an traoù: «n'oamp 'met daou pe dri, dispourbellet o daoulagad, e–pad an emvodoù: den ne grede ober goulennoù diwar–benn ar meiziant diwezhañ omp spiet gantañ».\nEn ur greizenn startoù–up he deus labouret Sophie e–pad tri miz, e Paris. Ouzh an tal anezhi e oa skrivet «party is a serious matter» («un danvez sirius eo ober fest»). Ur CHO a oa: chief happiness officer, da lavarout eo «penn bras an eürusted», aozet gantañ abadennoù merata, kentelioù kanañ, nozvezhioù riboul... Free–lance e oa Sophie, dindan ar statud emembregerez. «''N'ez peus kevrat ebet, gwir eo, met dudiañ a rez peogwir ez eus ur CHO''. E–giz–se 'vezer lakaet da lonkañ sili». Buan eo bet hegaset gant pouez ar «goulenn groñs bezañ laouen». «Bec'h a oa warnon, amsklaer ma dazont, hep ur gwir statud. Ha pa n'a ket mat an traoù gant unan ne gomzer ket outañ. En ur c'hoarzhin e lavare ma rener din: ''mont 'ra? laouen out? peotramant kae da glask da levenez da lec'h all''».\nGant Catherine Testa e oa bet lañset kentañ Klub ar CHO e Bro–C'hall. Ne blij ket dezhi an doare m'o deus troet an traoù abaoe m'eo krog ar startoù–up d'ober gant «pennoù bras an eürusted». «Bed ar startoù–up a zisplij din ken–ha–ken. Ober a reont gant ar sevenadur–se, en diskouez a reont, da gehentiñ: ''sellit pegen kool eo labourat ganeomp! Ur flipper zo''. Un touell eo kement–se. Trouzus–kenañ eo ar flipperioù, ha pa stalier unan en em zic'hraer buan dioutañ». Emañ–hi o labourat gant embregerezhioù krenn pe vras, diwar an «optimizm hag ar feel good». «Dishañval-mik diouzh ar startoù–up. Ouzhpenn prenañ ur Playstation zo graet ganeomp. A–dreuz 'labouromp en embregerezhioù, asambles gant ar re 'ra war–dro an implijidi, gant ar poellgor embregerezh, gant ar sindikadoù. Rak kaer 'peus lakaat dek flipper, ober dek abadenn coaching... ma n'en em glevez ket gant an den a–dal dit e vo brein da zevezhioù».\nN'en em gleve ket Mark gant CHO e start–up, ur media enlinenn, «cool ha yaouank» anezhañ. A bep seurt traoù a veze graet gant «penn bras an eürusted»: fardañ lein ha kafe diouzh ar mintin, distaliañ an taolioù da vare kreisteiz, dourañ ar plantoù goude merenn... «Ur mevel 'oa. Skingaset rap gantañ da lakaat an dud da fiñval, hag o komz dibaouez outo. Penaos labourat 'mod–se 'ta? Marteze on mod–kozh, met gwelloc'h 'vije bet ganin traoù ordinoc'h, m'o dije dudiet prim an dud, hep ma vije unan bennak da c'hoari e furlukin. 'Oa ket drouk, yañ. Met torr–penn un tamm memes tra».\n© ANDREANI-FACCHIN Emmanuelle ha THORP William, «Start-up, ton univers impitoyable», Society, d'ar 25 a viz Genver 2018.\n——— GERIAOUEG ———\nAN ABEGADENN* (la critique)\nAN ARLOAD (l'application)\nBAMAÑ OUZH (s'émeveiller devant)\nDIGIZIDIKAAT (anesthésier, insensibiliser)\nDIOUZH AN DRUILH (à volonté)\nEBATAL = DUDIAÑ\nAN EMEMBREGER (l'auto-entrepreneur)\nAR GROZMOLER (le râleur, le grognon)\nAR GWIRVOUD (la réalité)\nKENGROUER, AR C'H— (le co-fondateur)\nKEVRAT*, AR GEVRAT (le contrat)\nPLAEN (plat; routinier)\nAR POELLGOR (le comité)\nAR SPEURENN* (la cloison)\nDanvezioù : Armerzh, Bro-C'hall, Labour\nTestennoù a bep seurt, troet pe skrivet evit buheziñ bodad komz al Lun, aozet en Naoned gant Kentelioù an Noz. Ur wech an amzer e vo nevezet al lec'hienn, oc'h embann enni pennadoù-skrid implijet evit boulc'hañ kaozioù e-kerzh an abadennoù diwezhañ.\nAn danvezioù pennañ\n44 Endro Europa Kêraozañ Kevredigezh Labour Naoned Politikerezh Sevenadur Tresadennoù Treuzdougen Yec'hed\nAorelian Lemasson / Kentelioù an Noz. Thème SPA Fantastique. Présenté par Blogger.


Atersadenn Nicolas Gourvenec : SAWA ! – Radio Naoned\nAtersadenn Nicolas Gourvenec : SAWA !\nNicolas zo kaner Rap dindan an anv Sawa, buhezour e skolaj Diwan Liger-Atlantel hag e penn an embregerezh dilhad Penaos. Sed amañ danvez evit ma savo Marianne e boltred. Tremenet eo neuze dre studio Radio Naoned da vezan aterset !\nKristof, rann 1


sport – Radio Naoned\nTARZH AN NOZ – Lun 08/11/2021\nEn abadenn fenoz :\n– Atersadenn Alixia Thuau, e karg eus ar c’hehentiñ en ACB 44, diwar-benn c’hoarioù Breizh.\n– Ar gronikenn Ouzhpenn ar Vretoned ‘zo gant Benjamin Bouard. Kaoz ‘vo eus ar c’hashmir.\n– Dizoloet ‘vo karter Maurepas e Roazhon gant Virginie Pronost\n– Ha tro ho po da selaou ouzh ur rapourez a Vro-Naoned Pumpkin, dizoloet gant Marianne\n– Atersadenn Yvon Bourles diwar-benn e gevredigezh Mira Baï a ginnig kentelioù dañs indezat e Roazhon.\n– Ar festival Les Utopiales dalc’het e Naoned bep bloaz da ziskoachañ er gronikenn Diskouez Din.\n– Pevare lodenn an heuliadenn gant Yowan Denez.\n– Un ton nevez da selaou gant ar strollad Puissance Cube.\nHarperien ha harperezed feal an FC Naoned a zo dipitet bras gant stad ar c’hlub, ouzhpenn chom hep gwelet krogadoù abalamour d’ar c’hleñved-red.\nRe zo re ! E miz Genver zo bet aozet manifestadegoù e-kerzh pleustradegoù ar re velen ha gwer evit goulenn groñs ma yafe kuit Waldemar Kita, perc’henn ha prezidant ar c’hlub abaoe 14 vloaz. Tamallet eo da gemer divizoù fall ha da vezañ re dost ouzh an arc’hant. Distruj a ra spered hag ene ar c’hlub hervez Steven Ion tremenet e studio Radio Naoned evit lavar deomp hiroc’h war stad ar re ganari a ziskenno marteze e Ligue 2 ar bloaz a zeu.\nAtersadenn Gwenaelle Bizien : Ur c’henlabour etre bugale Diwan Naoned hag ar skipper Louis Burton\nGwenaelle Bizien ‘zo skolaerez e Diwan Naoned, sot gant ar bageal-dre-lien eo ivez. Anat e oa dezhi neuze e vije bet lakaet ar gaoz war ar Vendée Globe gant bugale he c’hlasad ! Asambles gant tad ur bugel o deus darempredet gant ar Skipper Louis Burton ha divizet krouiñ ur c’henlabour. Ar re vras hag ar re CP a c’hello neuze heuliañ ar redadeg war vor, met ivez, ober anaoudegezh gant geriaoueg ar mor, al loened dour, ar bigi…\nMarianne Vaidie zo bet o toullañ kaoz gant Gwenaelle Bizien. Ha klasket he deus gouzout un tamm hiroc’h war munudoù ar c’henlabour-se.


Skoazellit hor servij heñchañ ! - Stumdi\nSkoazellit hor servij heñchañ !\nKrouet e 2006 en deus sikouret ar servij-mañ ur mil stajiad·ez bennak da gavout labour e brezhoneg pe divyezhek. Deuet eo da vezañ ur gwir venveg micherel, anavezet gant kevelerien evel Poloù implij, Misionoù broioù, CAP Emploi, implijerien a bep seurt…Ensellet eo bet e 2018 gant renerezh poloù implij Breizh hag he deus kadarnaet micheregezh ar servij-mañ.\nUr servij a ra berzh, digoust d’ar stajidi dilabour, met n’eo ket bet morse arc’hantaouet daoust da 13 vloaz a skiant-prenet !\nSiwazh, daoust d’ar meuleudioù a glevomp, ne vo ket tu d’ar greizenn-stummañ Stumdi kenderc’hel d’e zougen hep skoazelloù. Abalamour da gement-mañ e c’halvomp ac’hanoc’h c’hwi, hiniennoù hag embregerezhioù a bep seurt.\nStajidi gozh, mignoned Stumdi, mignoned ar brezhoneg, sikourit ac’hanomp da saveteiñ hor servij-heñchañ !\nSikourit Stumdi da genderc’hel da heñchañ tud dilabour a oar brezhoneg bep bloaz a-benn diorren ar brezhoneg e bed al labour hag er gêr.\n« Graet em eus stummadur dibaouez gant Stumdi ha kavet ul labour liammet gant ar brezhoneg ur sizhunvezh goude fin ar stummadur. A-drugarez da Stumdi, d’e rouedad ha d’e servij heñchañ a galite, deuet da vezañ ur gwir leurenn-lañs evit an implij, micherioù ar vugaligoù en o zouez ! ». Laëtitia, stajiadez e Aradon (Gwengolo 2018).\n« Souezhet on, en un doare pozitivel, gant al labour kaset da benn gant servij heñchañ Stumdi. Kinniget ‘z eus bet traoù dedennus din, traoù n’am bije ket soñjet ober ! » Emilie, stajiadez e Brest (Gwengolo 2015).\n“Servij heñchañ Stumdi en deus sikouret ac’hanon kalz evit lakaat va embregerezh “Krank Du” da vezañ ofisiel. Hetiñ a ran d’ar stajidi da zont bezañ heñchet mat ivez! Sikourit ar yezh, sikourit Stumdi !” Mathieu, stajiad e Landerne (Gwengolo 2017).\n“Heuliet em eus daou stummadur gant Stumdi gant ar c’hoant mont d’ar skol-veur goude evit dont da vezañ skolaerez. Sikouret kalz on bet gant ar servij-henchañ a zo deuet a benn da respont d’ar goulennoù a saven ouzhin e-keñver ar skol-veur, ar stummadurioù, an aotreegezh, ar master hag-all… Sklaer ha poellek eo ar servij-mañ. Ouzhpenn-se emaint amañ war lerc’h ar stummadurioù evit omp sikour m’hon eus un ezhomm bennak. Ur gwir ostilh eo hag a rank padout !” Sophie, stajiadez e Landerne (Gwengolo 2017)\nEvit kaout muioc’h a ditouroù hag evit ober ur roadenn :\nUn digresk war an tailhoù evit sikour al labour e brezhoneg. Bez e c’hell ar re a fell dezho reiñ arc’hant da Stumdi, goulenn e vefe digresket o zailhoù, diouzh lezenn ar 1añ a viz Eost 2003 e-keñver ar mesenerezh sevenadurel : 66 % eus ar sammad evit an hiniennoù ha 60 % evit an embregerezhioù.\nPELLGARGIT AR FOLLENN-NIJ AMAÑ ⇒ Kef_Skoazell-SH-Cagnotte_Stumdi\nFrance 3 Breizh – JT lec’hel 12/13 An Taol Lagad (d’an 29/04/2019) :\nTebeo – (d’an 06/06/2019) :\nPennadoù Ouest-France ha Le Télégramme :


Juan Evo Morales Ayma (ganet d’ar 26 a viz Here 1959 en Orinoca, e departamant Oruro) zo ur politikour eus Bolivia ha levier ar strollad Movimiento al Socialismo (Luskad etrezek ar sokialouriezh ; an teskanv MAS a dalvez ivez muioc’h e spagnoleg) ha bet eo e penn al luskad evit gwirioù ar c’hounezerien koka.\nDilennet e voe Evo Morales da brezidant Bolivia, gant 53% eus ar mouezhioù, d’an 18 a viz Kerzu 2005. Dont a reas neuze da vezañ ar c’hentañ prezidant a orin indian. D’ar 6 a viz Kerzu 2009 e voe addilennet da brezidant, gant 63% eus ar mouezhioù. D'an 12 a viz Here 2014 e voe addilennet da brezidant en dro gentañ. Luis Arce, eus e strollad politikel MAS, a voe dilennet prezidant d'e heul e 2020.\nE-pad e respet en deus savet a-enep politikerezh ar Stadoù-Unanet e Suamerika.\nLec’hienn Evo Morales (e meur a yezh)\nLec’hienn ofisiel ar strollad Movimiento al Socialismo (e spagnoleg)\nAdtapet diwar « https://br.wikipedia.org/w/index.php?title=Evo_Morales&oldid=1891535 »\nKemmoù diwezhañ degaset d'ar bajenn-mañ d'an 7 Gen 2021, da 02:34.


< Wikipedia:Kumuniezh | An davarn(Adkaset eus Wikipedia:Kumuniezh/An davarn/sizhunvezh 16 bloaz 2010)\ni pe get?Aozañ\n[] ha [] --Ex-Smith 17 Ebr 2010 da 20:08 (UTC)--Trec'hlid mitonet 18 Ebr 2010 da 16:14 (UTC)\nTrugarekaat. --Ex-Smith 18 Ebr 2010 da 21:02 (UTC)\nBianchi-Bihan 19 Ebr 2010 da 09:03 (UTC)\nPloubêr hag he skol divyezhekAozañ\nSkrivet eo ez eus ur skol divyezhek eno. Marteze. Kaoz eus se zo bet e lec'h all c'hoazh: neuze e vefe divyezhek an holl glasoù, rak n'eo ket divyezhek ar skol war zigarez ur c'hlas divyezhek hepken. Ur skol gristen pe gatolik eo ar skol-se? Klevet em eus ivez e vije paouezet gant ar brezhonek er skol gatolik. Honnezh an hini eo? N'eo ket sklaer a-walc'h eta ar c'heleier skignet er pennadoù db ar c'helenn divyezhek. Bianchi-Bihan 19 Ebr 2010 da 17:57 (UTC)\nKredet em eus kompren ne oa ket skolioù (prevez pe bublik) divyezhek, nemet klasoù divyezhek enno. Marteze e fazian. --Ex-Smith 19 Ebr 2010 da 18:17 (UTC)\nAr fazi zo gant an hini a vesk skol ha klas hag a ya da skignañ sifroù hep reiñ ster dezho. Bianchi-Bihan 20 Ebr 2010 da 03:06 (UTC)\nN'in ket da lenn an holl bennadoù all, met kavout a ra din, penegwir e skriver hag e lavarer kembraeg hag hebraeg (pe hebreeg) ha ketchwaeg (dre chañs n'em eus ket kavet ketchweg) e rankfe bezañ potigwaraeg, omagwaeg, kokomaeg. Bianchi-Bihan 20 Ebr 2010 da 17:37 (UTC)\nWar hor pouezigAozañ\nWar hor pouezig war-du 33 000 pennad. --Ex-Smith 20 Ebr 2010 da 17:53 (UTC)\n33 333 pennad zoken.--Gwendal 20 Ebr 2010 da 18:01 (UTC)\nDale zo ganin neuze. --Ex-Smith 20 Ebr 2010 da 18:06 (UTC)\n33001 ganin. Ec'h an d'ober daou pe dri all; Bianchi-Bihan 20 Ebr 2010 da 18:07 (UTC)\n33 002 amañ.--Ex-Smith 20 Ebr 2010 da 18:16 (UTC)\n33007. Exu vit poent. Bianchi-Bihan 20 Ebr 2010 da 18:22 (UTC)\nBrav, brav eo an disoc'h. Tremen an 33 000 a zo plijus. --Y-M D (kaozeal) 20 Ebr 2010 da 18:29 (UTC)\nMa vije kenurzhiet mat an traoù e c'hallfemp tremen eus 52vet da 50vet dindan ur miz. Bianchi-Bihan 21 Ebr 2010 da 04:02 (UTC)\nDa lavaret eo ? Penaos 'ta bezañ kenurzhiet mat ? Ar wiki hag a zo en 51añ plas en deus 37 949 pennad, se 'ra ur sapre diforc'h ganeomp memestra. --Y-M D (kaozeal) 21 Ebr 2010 da 09:19 (UTC)\nPenaos? Evel am eus graet gant pennadoù Pernambuco. Ezhomm zo d'ober 100 pennad bemdez etrezomp holl e-pad 50 deiz, pezh a ra 10 pennad bemdez evit 10 den. Tud zo a oar ober kemend-all : ar re o deus graet dija. Ur wech em eus graet 100 ma-unan en un deiz. Bianchi-Bihan 21 Ebr 2010 da 10:13 (UTC)\nYa gwir eo. Marteze ne vi ket a-du ganin war ar pezh a lavarin da-heul. Me gav n'eo ket tout sevel pennadoù, ne lavaran ket ez eo didalvoud an niver a pennadoù savet, met ret eo e vefe un tamm talvoudegezh ganto. Da betra kaout 100 000 pennad ul linenn bep tro hepken, e lec'h ma ne vez desket seurt ? A-du evit kaout un toullad pennadoù, met gant trawalc'h a zanvez. Hag un toullad pennadoù hag a zo bet savet amañ dija a vez diglok a-walc'h. --Y-M D (kaozeal) 21 Ebr 2010 da 12:57 (UTC)\nMet a-du e vin ganit : pezh n'eo ket fall n'eo ket mat a-walc'h c'hoazh. Bianchi-Bihan 21 Ebr 2010 da 17:46 (UTC)\nEvidon-me n'eo ket trawalc'h sevel pennadoù nevez na vint lennet nemet nebeut a wechoù. Ma'z eus amzer da dremen o vefe koulz gwellaat reoù a zo dija. Gant ar brezhoneg emañ unan eus an "donderioù" disterañ (depth)  (bann dehou), da lavaret eo al labour, ar cheñchamantoù war pep pennad. Kemeromp da skouer broioù 'zo evel Hungaria pe Portugal, gwall skort int. Pennadoù a-bouez int, pe e tlefent bezañ da vihanañ. Kalz talvoudusoc'h (istor, arz, kegin...) evit nep brezhoneger eget kumunioù eus Brazil, lakaomp.--Trec'hlid mitonet 21 Ebr 2010 da 20:54 (UTC)\nD'am soñj e tigorer ur gaoz all amañ. Pep hini a lenn ar pennadoù nevez a blij dezhañ, ha me a lenn ar re db an an arz, an istor, hag an douaroniezh ha ne sellan ket ouzh ar sonerezh stadunanat pe ar manga a blij da lod all. Pep hini a skriv db ar pezh a blij dezhañ, me a blij Brazil din (douaroniezh, istor hag all) ha marteze on an hini nemetañ, met diouzh gwelout, Portugal pe Hungaria ne blijont da zen ebet. Ne gredan ket e vije lennet kalz wikipedia gant ar vrezhonegerien, ha sur on n'eo ket ar pennadoù hir a lennont ar muiañ, pe neuze e rafent amañ pezh na reont ket gant al levrioù. Koulskoude e vin a-du ganit war ur poent : traoù zo hag a zo pouezusoc'h eget re all (met n'on ket sur ez eo ar memes re gant pep hini). En tier-embann ez eus renerien evit urzhiañ ha kenurzhiañ, amañ n'eus ket, gant se n'haller ket kenurzhiañ kalz a dra. Met pa vo prest an holl da labourat war Hungaria e kemerin perzh evelto. Bianchi-Bihan 22 Ebr 2010 da 04:04 (UTC)\nGoude ar c'henurzhiañ war an temoù a zo un afer all, met aze e kavan ez eus ur preder talvoudus all da gaout marteze. Fin n'eo nemet va ali. A galon--Y-M D (kaozeal) 22 Ebr 2010 da 20:54 (UTC)\nMarteze e fell da lod e vije ken hir ar pennadoù evel er wikioù brasañ: ne vo ket tu biken, rak biken ne vo kement a vrezhonegerien evel a saoznegerien, nag italianegerien zoken, o labourat. Souezhus e kavan hor bije kement a lañs war ar wiki kembraek, a anavezan un tammig, rak eno n'eo ket nec'het an dud gant berr pe hir. Mat e vije derc'hel kont eus istor hon yezh ivez: biskoazh n'eus bet kaoz e brezhoneg eus kemend a draoù evel amañ a gav din. Ra vin dislavaret ma laran gaou. Brav eo gwelout un nebeud linennoù war ur gumun eus Bro-C'hall pe Euskal Herria : ne oa ket bet graet a-raok. Ma fell d'an den kavout pennadoù hir e oar pelec'h mont da glask. Ma fell dezhañ lenn brezhoneg (se a c'hoarvez) eo amañ, ha me garfe e vefe brezhoneg mat. Pezh a glasko Yann Vrezhonek d'am meno n'eo ket pennadoù hir da gentañ, met brezhoneg yac'h ha plijus. Gwelloc'h e kavan ul Larousse bihan brezhonek difazi a lennin dre vras eget un nebeud pennadoù hir db danvezioù ha n'on ket nec'het ganto tamm ebet ha ne lennin biken (Pokemon lakaomp). Ha ma Larousse bihan-me n'eo ket goullo, leun a c'hallek yac'h eo, ha difazi eo ivez. Bianchi-Bihan 23 Ebr 2010 da 02:29 (UTC)\nN'eo ket va doare da welet an traoù, ne briziomp ket an traoù er memes doare. --Y-M D (kaozeal) 24 Ebr 2010 da 21:49 (UTC)\nBianchi-Bihan 25 Ebr 2010 da 16:45 (UTC)\nAli Baba en o zouez.--Gwendal 25 Ebr 2010 da 16:50 (UTC)\nUn Ali all a anavezan, Ali Bidaut, kamarad da Sigmund Freud. Bianchi-Bihan 25 Ebr 2010 da 16:55 (UTC)\nEvel-just ez eus selloù disheñvel. Ha fent a zo ivez n'eo ket fall\n. --Y-M D (kaozeal) 25 Ebr 2010 da 19:07 (UTC)\nha... meur a Alis zo e bed ar Marzoù \n--Matilin 26 Ebr 2010 da 20:16 (UTC)\nKinniget en deus Bianchi e vefe kemmet un tamm an doare da skrivañ anv sizhunvezhioù an davarn. Er mare-mañ e vez graet gant Wikipedia:Kumuniezh/An davarn/sizhunvezh 15 bloaz 2010, kinnig a ra e vefe ouzhpennet ur virgulenn en titl evit dispartiañ an traoù. Dont a rafe da vezañ Wikipedia:Kumuniezh/An davarn/sizhunvezh 15, bloaz 2010. Petra eo soñj ar re all ? --Y-M D (kaozeal) 20 Ebr 2010 da 18:29 (UTC)\nHeñvel eo din.--Gwendal 20 Ebr 2010 da 18:32 (UTC)\nSetu un afer a-bouez. Goulenn a ran ma vefe votet.--Trec'hlid mitonet 20 Ebr 2010 da 19:34 (UTC)\nAfer a bouez all: piv a oar penaos kemmañ anv ar pennad Paol Aurelian (fazi abaoe bloavezhioù) evit ma teuy a-benn ar fin da vout Paol Aorelian. Trugarekaat. Bianchi-Bihan 22 Ebr 2010 da 05:22 (UTC) Kavet un tu: chom a ra da ziverkañ ar pennad en anv fall. Bianchi-Bihan 22 Ebr 2010 da 05:22 (UTC)\nDiverket Paul Aurelian. --Ex-Smith 22 Ebr 2010 da 07:14 (UTC)\nTrugarekaat. Bianchi-Bihan 23 Ebr 2010 da 01:54 (UTC)\nTud zo a blij dezho mont da vrudañ o mignoned en holl wikioù. Goulenn a ran ma vo distujet ar pennad-maén evel re an holl aktourien pe aktored peurdianav dre amañ. Bianchi-Bihan 25 Ebr 2010 da 17:01 (UTC)\nDernière modification le 19 Gou 2010, à 10:57


Kanaouenn 2020 : Galv - Redadeg\nDegemer al lec’hienn > br > Keleier > Kanaouenn 2020 : Galv\nKanaouenn 2020 : Galv\nMerc’her 15 a viz Mae 2019\nPiv a savo kanaouenn ofisiel 2020 ?\nKemerit perzh gant ho mignoned, ho strollad sonerezh pe ho klasad o krouiñ ur ganaouenn leun a startijenn evit reiñ youl d’ar rederien !\n- Deiziataer :\n22/09/19 : distro ar c’hinnigoù (pozioù + maketenn kempenn)\n27/09/19 : rakdibab ar c’huzul-merañ (an holl ganaouennoù a glot gant kaier ar c’hargoù)\n30/09/19 : lakaat ar c’hinnigoù enlinenn,\n01/10/19 : lañsañ ar votadeg foran dre Internet\n15/10/19 : fin ar votadeg\n16/10/19 : embann an disoc’hoù\n- Piv a c’hello votiñ ?\nVotadeg foran a vo aozet evit choaz, digor d’an holl. Ur vouezh dre chomlec’h IP\n- Kaier ar c’hargoù :\nTem : Deus ‘ta Mignon !\nLusk : Lañsus, lusk mat evit redek, evit kanañ en ur redek. A-bouez eo e terefe evit reiñ youl d’an dud pa vezont o redek ha n’eo ket evit selaou dirak ul leurenn hepken.\nPozioù : Menegiñ ar Redadeg er pozioù hag en diskan. Diskan aes da ganañ, efedus hag a zistro alies. Simpl da zeskiñ.\nTermen : Termen diwezhañ evit kas deomp ar pozioù hag ar vaketenn a vo D’an 22 a viz Gwengolo 2019.\nImplijet e vo ar ganaouenn ofisiel war an hent evit luskañ Redadeg 2020.\nAr ganaouenn a c’hallo bezañ implijet gant pep hini evit brudañ ar Redadeg e-barzh filmoù, gouelioù a bep seurt... Ur c’hlip a vo graet gant ar ganaouenn, implijet e vo evit brudañ ar Redadeg, pe evit traoù all evel “Flashoù mob” gant ar RE yaouank…\nKaset e vo d’ar skolioù evit lakaat bugale a bep seurt liveoù (skol-vamm, skol kentañ derez, skolaj, lise) da zeskiñ anezhi gant plijadur.\nGallout a raio bezañ implijet ivez ganeoc’h ma vez enrollet ur bladenn pe war ul leurenn.\nNe vo ket paeet ar grouidigezh met gallout a raio ar Redadeg difrejañ ar c’houstoù liammet gant ar ganaouenn dibabet. Da skouer : feurmiñ studio enrollañ, frejoù hent, goproù-arzour… (ret e vo kaout fakturennoù, deuit davedomp evit gouzout muioc’h).\nDiwall : ne vo ket restaolet frejoù ar c’hanaouennoù ha na vefont ket bet dibabet.\nPedet e vo ar strollad da ganañ ar ganaouenn ofisiel evit al loc’hañ e Karaez d’ar Gwener 15 a viz Mae hag evit degouezh ar Redadeg e Gwengamp d’ar Sadorn 23 a viz Mae 2020. War leurenn Yaouank 2019 e vo an abadenn war eeun kentañ («live» kentañ) d’an 23 a viz Du. Rankout a raio ar strollad mirout an deiziadoù-se evit bezañ gwelet eno.\nUl label ofisiel a vo d’ar ganaouenn dibabet, pezh ne viro ket ouzh tud all sevel tonioù pe sonioù all. An neb a garo a c’hello implijout ar re-se ivez e-kerzh an heuliadeg.\nGoulennoù ho peus ?\nKit davet Tifenn : 06 61 06 62 15 / tifenn@ar-redadeg.bzh\nEvit derc’hel soñj hag evit ar blijadur\n2014 : An Alambadeg, gant Alambig Elektric\n2016 : Huch ’ta gant Adaozik ha skolaj Diwan Gwened\n2018 : Betek an trec’h gant Penn Salsardin\nLec’hienn bet savet gant SPIP 3.2.4


Pajenn:Perrot - Bue ar Zent.djvu/416 - Wikimammenn\nPajenn:Perrot - Bue ar Zent.djvu/416\nMont a reas kerkent d’o c’haout. Ouz e welet, Fabrisio hag Adorno a oe souezet. N’eo ket d’ar zant, mes d’eur c’henderv d’ezan hag a zouge ar memes hano gantan eo e oa al lizer. Gwelet a rejont eno dorn Doue, hag en em dennjont o zri er-mêz eus kêr, evit klevet gwelloc’h mouez Doue er sioulder, ha kemer kuzul an eil digant egile diwar-benn ar reolen a dleent rei d’an Urz neve. Eur wech grêt ar reolen, Adorno hag Askanio a gemer hent Rom da zis-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/416&oldid=140685 »


Leïla, penaos oc’h en em gavet da genbrezidantez ar Redadeg En em gavet on da genbrezidantez, un tammig dre zegouezh. Ne oa ket un dra ‘m oa soñjet en a-raok. Dic’hortoz oa. C’hoant ‘m boa bezañ muioc’h er jeu, da lavaret eo, ur sizhun bep daou vloaz ne oa ket...\nHiziv emaoc’h o chom e Brenniliz. E pelec’h oc’h bet ganet ? Me zo bet ganet 89 bloaz zo – d’ar c’houlz-se ne oa ket Aodoù-an-Arvor met Aodoù an Hanternoz – ‘barzh ur vilin, milin Lestolet e Magor. Er bloavezh 1929, goude kreisteiz, d’...\nFrancis, petra eo an dra pouezusañ peus desket pa oac’h o kelenn er skol-veur ? Selaou ar re all muioc’h marteze, meno pe ali pep hini ha klask dalc’hmat pouezañ an eil hag egile drezon ma-unan, kentoc’h eget mont da heul (evel Yann ar Peul !) Petra eo ar...\nTangi, penaos e oac’h deuet da vezañ prezidant Kann al Loar ? Prezidant Kann al Loar on abaoe 2012. Ar bloavezh-se e oa tremenet fall ar gouel, cheñchamantoù bras ‘oa bet divizet gant ar c’huzul-merañ e 2011 ha n’eo ket bet efedus ar choazoù graet gantañ. Kollet ‘oa bet kalz...\nGraet ho poa enrolladennoù tud gwechall. Petra a cheñchfec’h m’ho pije da adober anezho hiziv ? Lañset ‘moa ar projed “A-hed ar C’hantved” e 1998 ha krouet ar gevredigezh Blaz Produktion gant ar soñj reiñ ar gaoz da vrezhonegerien a-vihanik dre ar video. Reiñ amzer dezho...\nTalwyn, distroet oc’h da Vro-Gembre ? Erruet on e Bro-Gembre war-lerc’h va bak e 2011, ha goude bezañ bet distroet da Vreizh e dibenn miz Kerzu 2015 e-pad un nebeud mizioù, setu-me en-dro amañ ’pad tri bloaz c’hoazh (d’an nebeutañ). En Aberystwyth emaon o chom, ur gêr e-kreiz ar...


Skoed ardamez ar C'honfederate States Navy\nAn Navy of the Confederate States pe Confederate States Navy (CSN) a oa morlu Stadoù Kengevreet Amerika e-pad Brezel diabarzh Stadoù-Unanet Amerika. Savet e oa bet dre urzh ar C'hongress kengevreet d'an 21 a viz C'hwevrer 1861. Kefridi pennañ ar CSN a oa talañ ouzh nerzhioù morlu an Unaniezh, an Union Navy.\n1 Kefridioù diazez\n2.1 Penn-kentañ ar brezel\n2.2 Al listri hobregonet\n3 Ardamezioù renk\nKefridioù diazez ar CSN a oa:\nDifenn porzhioù ar Stadoù Kengevreet eus tagadennoù an Union Navy.\nTagañ bigi kenwerzh an Unaniezh evit ma vefe kollet arc'hant e-leizh gant o enebourien\nToullañ ar blokus savet gant an Union Navy a-enep ar Stadoù Kengevreet\nDifenn ar Blockade runners. Ar bigi Kengevreet a doulle ar blokus pe evit ar c'henwerzh pe evit mont da dagañ bigi kenwerzh an Unaniezh.\nAr Stadoù Kengevreet Amerika n'o devoa ket an nerzh greantel hag a oa hini an Unaniezh. Biken ne voe tu gant ar CSN da vezañ ken niverus ha galloudus evit an Union Navy. An doare a oa bet kavet evit keveziñ memestra e enebour daonet a voe an ijinadennoù evel ar bigi hobregonet, al listri-spluj, bigi sonner, pe c'hoazh minennoù-vor (anvet torpilenn d'ar mare-se). En desped d'ar mennozhioù ha d'ar gadoniezhoù nevez, morlu ar stadoù Kengevreet ne c'helle ket kemer harp war un nerzh greantel ken kreñv evit na oa hini an Unvaniezh. Ouzhpenn-se tremen a rae atav a-dreñv ezhommoù Lu Stadoù Kengevreet Amerika.\nE miz C'hwevrer 1861 ar morlu Kengevreet he devoa 30 lestr-brezel, 14 anezho nemetken a c'helle mont war-vor. An Union Navy he devoa tro 90 lestr (un toullad anezho hep bourzhidi gourdonet pe kozh). Ar C. S. Navy en devoe bet d'an uhelañ 101 lestr evit talañ ouzh re niverusoc'h morlu an Unaniezh. Stephen Mallory evel Sekretour Departamant an Navy Kengevreet a reas e seizh gwellañ evit kaout ur strategiezh tagus a-enep an Unvaniezh.\nAl listri hobregonet[kemmañ | kemmañ ar vammenn]\nStephen Russell Mallory e-penn ar CSN a vountas kreñv war ar sevel bigi hobregonet a vefe bet an arm a sikourfe ar morlu kengevreet da vezañ trec'h pe d'an nebeutañ da dalañ gant efedusted an Union Navy kalz galloudusoc'h. Evitañ ar Su a ranke sevel nebeut bigi met kalz kreñvoc'h pep hini anezho evit re an Norzh.\nEmgann Hampton Roads d'an 9 a viz Meurzh 1862, eus un tu an USS Monitor, eus an tu all ar CSS Virginia.\nHervez e c'herioù:\n"The perfection of a warship would doubtless be a combination of the greatest known ocean speed with the greatest known floating battery and power of resistance."\nAr morlu Kengevreet a voe kroget gant ar sevel bigi hobregonet gant ar soñj-se, da gaout an arm marvus. Ar gudenn a voe an Norzh a voe kroget ivez gant ar sevel bigi hobregonet ar pezh a lakas ar mroluioù enebet da vezañ kevatal adarre.\nArdamezioù renk ofisiel ofiserien ar Confederate States Navy\nSkoazwisk (Hini ebet)\nBanniel ar CSN 1861-1863\nBanniel ar CSN 1863-1865\nSkoed ardamez ar CSN 1863-1865\nAdtapet diwar « https://br.wikipedia.org/w/index.php?title=Confederate_States_Navy&oldid=1847625 »


Pajenn:Perrot - Bue ar Zent.djvu/801 - Wikimammenn\nPajenn:Perrot - Bue ar Zent.djvu/801\nTriouec’hvet devez a viz Du\nModez, ginidik eus Iverzon, a oa, war a lavarer, mab d’eur roue bihan eus ar vro-ze. Adalek an oad a seiz vla e oe laket en eur manati hag eno e teskas, e skeud skianchou ar bed, skiant an Otrou Doue. Goude bezan tremenet ’mesk ar venec’h e yaouankiz a-bez, e oe grêt beleg da bemp bla warn-ugent ; prestik goude e oe laket da benn-rener war an holl venec’h. E genvroïz, war a lavarer, a fellas d’eze kemer anezan da roue ; mes Doue a roas d’anaout d’an holl, dre eur mirakl, ne oa ket grêt sant Vodez da chom ’barz ar bed ; en eun noz, ar c’hlenved a zistummas e dremm ken euzus, ma souze an holl diwarnan. Kerkent hag ankouaet o zonj gant an dud, Doue hen lakas adarre ken yac’h ha biskoaz.\nAr vosen o vezan kroget ’barz ar vro a gasas ganti e dad hag e vamm, e vreudeur hag e c’hoarezed ; hen e-unan oe red d’ezan mont kuit ; kemer a reas eur vag vihan, ha renet gant dorn Doue, e touaras en Breiz-Izel, gant daou eus e vignoned, sant Tudi ha sant Botmaël. Prezek a reas enni Jezuz-Krist en eun doare helavar meurbed. Poblou diniver a zirede d’e selaou.\nGoude bezan bet er Goz-Yaudet o welet sant Tual, hag en Landreger, o welet sant Ruelin, ec’h eas da chom war lez ar mor, er c’horn pellan eus a barouz Pleuvian, etre ar Jaudi hag an Treo, el lec’h a hanver breman Lanvodez. Ar vrud eus e zantelez a reas d’eleiz a dud dont d’e gaout. Parean reas tud notet o izili, tud dall, tud bouzar, tud êt an drouk-spered enne. Gant yec’hed ar c’horf, e roë d’eze ive yec’hed an ene.\nEvit pellât diouz trouz kasaüs ar bed, a vire outan d’en em rei d’an Otrou Doue evel m’en devoa c’hoant, en em\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/801&oldid=141112 »